SITÄHÄN SE KAIKKI ON...: maaliskuuta 2009\nSivun reunassa pyörivän USA:n valtionvelan 'kellon' tapainen näyttö olisi kiva nähdä myös Suomen kohdalta - vai olisiko?\nLähettänyt PeeÄR-mies klo 14.52 2 kommenttia:\nOlen viime aikoina pohtinut julkisuuden merkitystä. Tarkoitan julkisuudella sitä, että lukemalla julkisia dokumentteja - niihin kuuluvat sanomalehdet, blogit etc. - katsomalla tv:ta, kuuntelemalla radiota - uutisia, tuntuu jokin tarttuvan minuun.\nTällä hetkellä yleisiä puheenaiheita ovat mm. globaali talouskriisi, terveydenhoito ( kiinnostus terveyteen so. terveellisiin elämäntapoihin ja terveellisiin ruokailutottumuksiin) ja esim. vanhusten hoito ja sekä nuorten että aikuisten mentaalihäiriöt (masennus) ja näiden seuraukset.\nOletukseni on, että tämän tapaiset uutisoinnit ( käytän termiä laajassa merkityksessä) lisäävät ahdistavia kokemuksia/vaikutuksia sen sijaan, että auttaisivat analyyttiseen, rationaaliseen pohdintaan ilmiöiden ratkaisemiseksi.\nUutisoinnit tartuttavat kuulijansa/lukijansa.\nOn vaikeaa olla iloinen ja positiivinen, kun kokee maailman alituisen uhkan alaiseksi. Kun eläminen on selviytymistä, taistelua ja pelkoa. Eläminen tällaisessa epävarmuuden tilassa taas aiheuttaa ahdistusta, jota sitten markkinoidaan julkisuudessa. Kehä ruokkii itseään.\nParas uutispäivä on muutaman lentoneen putoaminen, terrori-iskut, kasvihuoneilmiön dramaattinen kasvu, terveydenhoidon leikkaukset ja nuorten kasvaneet mielenterveysongelmat.\nPakoon et pääse tätä informaatiotulvaa mihinkään, koska et osaa/voi olla seuraamatta sitä, jolloin jäisit sitä paitsi l. et tietäisi, mitä maailmassa tapahtuu.\nTulee mieleeni ajatus, että jotain todellisen dramaattista olisi hyvä tapahtuakin, jolloin keskeisimmäksi ongelmaksi jäisi pelkkä eloon jääminen.\nLähettänyt PeeÄR-mies klo 11.09 7 kommenttia:\nTunnisteet: synkkää puhetta\nLähettänyt PeeÄR-mies klo 20.19 Ei kommentteja:\nLähettänyt PeeÄR-mies klo 17.34 5 kommenttia:\nMormoni & Hiukkasfyysikko & Usko\nTämä essee lähti liikkeelle kahdesta päätekijästä. Ensimmäinen vaikutin oli kirja nimeltä ”A Thoughtful Faith – Essays on belief by Mormon Scholars”, joka on kokoelma akateemisessa maailmassa työskentelevien mormonien kirjoituksia omasta uskostaan. Minuun teki vaikutuksen heidän kirjoitustensa rehellisyys ja avoimuus.\nMonet kertoivat yksityiskohtaisesti niistä epäilyistä ja haasteista, joita he olivat kohdanneet etsiessään vastauksia uskon kysymyksiin. Erityisen puhutteleva oli erään historioitsijan kuvaus siitä, miten hän oppi omakohtaisesti, kuinka tarpeetonta on edes yrittää rakentaa omalle uskolleen perusteluja, jotka vakuuttaisivat kenet tahansa. Olin aiemmin hyväksynyt tämän periaatteen älyllisesti, mutta nyt se pysäytti minut henkilökohtaisemmalla tasolla ja tunsin, kuinka vapauttava tällainen lähestymistapa on. Niinpä oma kirjoitukseni ei yritä vakuuttaa muita uskoni perustuksen loogisuudesta. Sen sijaan tarkoitukseni on kuvata miksi minä valitsen rakentaa elämäni uskoni ympärille ja miksi olen mormoni eli jäsen Myöhempien aikojen pyhien Jeesuksen Kristuksen kirkossa.\nToivon voivani olla avuksi muille jakamalla omat ajatukseni mutta ymmärrän, että lähestymistapani ei varmasti tyydytä kaikkia lukijoita. Hyväksyn tämän välttämättömänä seurauksena elämän ja ihmisten ihanasta monimuotoisuudesta.\nToinen syy kirjoitukselleni on erään ystäväni esittämä kysymys siitä, miten Jumala ja työni fyysikkona suhtautuvat toisiinsa. Aloin kirjoittaa hänelle vastausta sähköpostilla, mutta innostuin niin kovasti, etten malttanut lopettaa lyhyeen viestiin. Olen ystävälleni kiitollisuudenvelassa mahdollisuudesta jäsentää ajatuksiani paremmin.\nEnsialkuun täytyy todeta, että fysiikan opiskelu ei ole vaikuttanut uskooni kovinkaan suoraan. Mikään, mitä olen oppinut fysiikasta, ei ole tehnyt uskomisesta vaikeampaa. Minun on helppo ajatella, että Jumala käytti alkuräjähdystä tai jotain vastaavaa menetelmää meidän maailmankaikkeutemme käynnistämiseksi ja että luonnonlait ovat Hänen tapansa toteuttaa suunnitelmiaan ihmisten pelastukseksi.\nSe, että ymmärrämme mekanismin jonkin luonnonilmiön takana, ei minusta vaikuta mitenkään Jumalan olemassaolon todennäköisyyteen. Toisaalta luonnon ymmärrettävyys ja järjestelmällisyys eivät ole myöskään vahvistanut uskoani. Minusta on kiehtovaa, että voimme kuvata luontoa matematiikan avulla mutta luonnonlait eivät ole minulle henkilökohtaisesti voimakas todistus maailmankaikkeuden tarkoituksellisuudesta.\nVaikka fysiikan opit sinällään eivät nähdäkseni ole ohjanneet uskoani suuntaan tai toiseen, tieteellinen maailmankuva ja ajattelutapa yleisesti on vahvasti muovannut tapaani jäsentää maailmaa ympärilläni, mukaan luettuina usko ja uskonto. Olen kovasti eri mieltä usein kuulemastani ajatuksesta, että usko ja tiede kuvaavat todellisuuden kahta eri aluetta, joita ei tule yrittää saattaa vuorovaikutukseen keskenään.\nOma uskoni on monella tapaa hyvin kirjaimellista. Uskon Raamatun ja Mormonin kirjan ihmeisiin, kuten Punaisen meren jakamiseen. Olen vakuuttunut, että Joseph Smith näki Isän Jumalan ja Jeesuksen Kristuksen fyysisillä silmillään. Luotan siihen, että Mormonin kirja todella käännettiin muinaisista kultalevyistä ja niin edelleen. Nämä ovat kaikki kiistatta todistettavia tapahtumia niille, jotka olivat itse paikan päällä. On tärkeää erottaa toisistaan kysymykset ”Onko minun mahdollista todistaa tämä väite tieteellisesti?” ja ”Onko tätä ylipäätään mahdollista todentaa objektiivisesti?”.\nKäytännön elämässä pystyn harvoin puhumaan ihmeellisten tapahtumien silminnäkijöille mutta periaatteellisella tasolla monet uskonnon väitteet ovat tiukasti tieteelliseen havainnoinnin piirissä.\nMinä ja monet tuntemani mormonit lähestymme uskonnollista tietoa tavalla, joka muistuttaa tieteellistä menetelmää hyvin läheisesti. Lähtökohtana on hypoteesi – väite, jonka löydämme pyhistä kirjoituksista tai kuulemme jonkun opettamana. Suurin osa hypoteeseista voidaan laittaa koetteille, kuten esimerkiksi uskomus, että Jumala vastaa rukouksiin tai että lepopäivän pyhittäminen tuo hengellisiä siunauksia.\nSuurin ja kieltämättä oleellinen ero on, että me olemme valmiita luopumaan objektiivisen toistettavuuden vaatimuksesta tai ainakin muokkaamaan sitä. Jumala ei vastaa rukouksiini aina, kun sitä pyydän tai samalla tavalla kuin viimeksi tai siten kuin Hän vastasi jollekulle muulle. Siunaukset Jumalan käskyjen noudattamisesta eivät useinkaan ole välittömiä tai objektiivisesti mitattavia. Mutta jopa tässä väitän mormoniteologian olevan lähempänä tieteellisen menetelmän käytäntöä kuin monet ajattelevat. Kukaan nykypäivän fyysikko ei kuvittele voivansa toistaa toisen ryhmän koetuloksia ilman pitkällistä, jopa vuosia kestävää valmistelua.\nToisaalta yksittäiset fyysikot uskovat lähes poikkeuksetta omiin koetuloksiinsa, vaikkeivät muut niitä pystyisikään varmentamaan. Käytännön tieteessä objektiivinen toistettavuus on siis idealisaatio, johon pyritään vaihtelevalla tarmolla.\nToisaalta mormoniteologia antaa jokaiselle yksilölle velvollisuuden tarkistaa uskonnolliset väitteet omakohtaisesti. Olen vakuuttunut, että Jumala on luotettava; Hän pitää sanansa ja vastaa kaikkiin vilpittömiin rukouksiimme. Kun pyydämme kärsivällisesti, tulemme saamaan selkeän vastauksen, jota ei tarvitse epäillä. Minusta ei ole kohtuutonta vaatia pitkäjänteisyyttä ja vilpitöntä halua näin tärkeän tiedon löytämiseksi.\nUskonnollisen ja tieteellisen tiedon etsinnän menetelmiä voi verrata myös toisesta suunnasta tarkastelemalla, kuinka tieteeseen luottaminen perustuu monella tapaa uskoon. Olemme tottuneet ajattelemaan, että vähitellen tieteellinen ymmärrys voi vapauttaa yhteiskuntamme ja sen yksittäiset jäsenet sokean uskon vallasta. Harva huomaa, kuinka kritiikittömästi me luotamme tiedemiesten sanaan puhtaan auktoriteettiuskon varassa. Tieteen tekijät voivat toki olla äärimmäisen kyvykkäitä ja luotettavia, mutta moni tieteeseen maailmankuvansa perustavista ihmisistä ei pystyne selittämään, miten tieteellinen menetelmä toimii saatika perustelemaan, miksi siihen tulisi luottaa.\nAuktoriteettiuskon tarve ei kuitenkaan koske vain maallikoita. Vaikka hyväksyisimmekin tieteen pystyvän periaatteessa tuottamaan luotettavaa tietoa, joutuu rehellinen havainnoitsija silti myöntämään, kuinka uskovaisia kaikki menestyneet tiedemiehet ovat. Tarkoitan tällä uskoa muiden tieteentekijöiden ja koko tieteellisen menetelmän väitteisiin.\nKurt Gödel todisti järkkymättömän loogisen perustuksen olevan ikuisesti saavuttamattomissa mutta henkilökohtaisesti tämä ei ole minusta kaikkein mielenkiintoisin osoitus tieteellisen uskon välttämättömyydestä. Vaikka hyväksyisimme tietyn joukon perusaksioomia niiden tuottamien kokeellisesti vahvistettujen ennustusten varassa, emme silti pysty jatkamaan tiedettä pelkästään varman tiedon ja aukottoman päättelyn keinoin.\nErityisesti pitkään jatkuneilla tutkimusaloilla kuten fysiikassa on täysin välttämätöntä hyväksyä tosiasioina suurin osa alan menneistä tuloksista. Olen omakohtaisesta ja tuskallisesta kokemuksesta huomannut, että jos haluan saada aikaan jotain merkittävää, en millään ehdi ymmärtämään ja todistamaan kaikkia menneitä tuloksia, joille työni perustuu. Uskon ja luotan aikaisempien sukupolvien ja opettajieni taitoon, rehellisyyteen ja arvovaltaan. Suurta osaa tutkimuksestani ei voi suoraan verrata kokeisiin, joten luotamme muun muassa kompleksilukujen teoriasta johdettujen tulosten pätevyyteen. Jo fysiikan perustutkinto-opiskelijat oppivat, että tämä lähestymistapa ei ole täsmällisesti oikea monessa tilanteessa, johon näitä menetelmiä kuitenkin paremman puutteessa sovellamme. Tieteen historiasta tiedämme myös, että edes yhteensopivuus kokeiden kanssa ei takaa testattavan mallin kuvaavan fyysistä maailmaa todenmukaisesti. Thomas Kuhn selittää hienosti kirjassaan ”Tieteellisen vallankumouksen rakenne”, miten samojen koetulosten, jotka 1900-luvun alkupuolella todistivat eetterin tarpeettomuuden, olisi aikaisemman teorian valossa tulkittu varmistavan eetterin olemassaolon.\nTarkoitukseni ei ole kritisoida tieteellistä menetelmää. Näemme käytännön elämässä, kuinka jännittäviä ja arvokkaita tuloksia se on meille suonut. Haluan kuitenkin esittää, että on virheellistä väittää tieteellisen tiedon olevan edes periaatteessa varmaa ja luotettavaa. Tieteen arkipäivään kuuluu luottamus yleisesti hyväksyttyihin `totuuksiin` ja sitten niiden kyseenalaistaminen yksitellen tai muutama kerrallaan. Tämän kyseenalaistamisen menestyksellisyys osoittaa, että edes perustavat olettamuksemme eivät välttämättä ole oikeita. Silti me jatkamme uskoa tieteeseen, koska se on yleisesti ottaen auttanut meitä ymmärtämään maailmaa ja ennen kaikkea, koska meillä ei ole muutakaan vaihtoehtoa. Auktoriteettiusko ja vanhan hyväksyminen ilman kaikenkattavaa perusteellista tutkimista on luovan tieteen elinehto. Usein vasta kokenut professori voi toivoa pystyvänsä todistamaan suurimman osan alansa keskeisistä tuloksista. Samoin uskon asioissa on toivotonta odottaa täydellistä ymmärrystä ja varmuutta elämämme alkutaipaleella.\nOpin jo nuorena lapsena erään Mormonin kirjan vertauksen. Profeetta nimeltä Alma kirjoittaa, että usko johonkin periaatteeseen on kuin siemen, jonka kylvämme rintaamme. Emme voi aluksi tietää kyseisen opin todenperäisyydestä, mutta kun siemen versoo ja kasvaa, voimme varmuudella tietää sen olevan hyvä siemen. Tässä vaiheessa Alma sanoo, että emme enää tarvitse uskoa tämän periaatteen kohdalla mutta meidän täytyy jatkaa saman prosessin toistamista löytääksemme lisää tietoa. Minusta tämän reilumpaa menetelmää totuuden löytämiseen ei voi kuvitella.\nPienestä asti minua on kehoitettu pohtimaan itsenäisesti, kokeilemaan ja kysymään Jumalalta. Alkuun uskossani oli kyse vain lapsen luottavaisuudesta vanhempien ja muiden aikuisten sanaan, mutta vähitellen olen altistanut yhä suuremman osan omista uskomuksistani pohdiskelulle, epäilylle ja kokeilulle. Usein tulos ei ole dramaattinen. Olen nähnyt uskon vaikuttavan myönteisesti arkipäivääni mutta se ei vielä todista minulle Jumalan olemassaoloa. Vuosien varrella ja paljon rukoiltuani olen kuitenkin saanut joitakin niin selkeitä rukousvastauksia, että voin hyvällä omallatunnolla sanoa, että tiedän Jumalan elävän ja vastaavan rukouksiin. Jos joku kysyy, olenko aivan varma että tämä on totta, voin huoletta sanoa, etten ole. Mutta olen siitä paljon varmempi kuin monista tieteen tai arkipäivän asioista, jotka myös väitän tietäväni. Elämä perustuu väistämättä uskolle mutta olen kiitollinen siitä, että tämä usko voi vähitelleen johtaan tietoon yhä useamman yksittäisen periaatteen ja opin kohdalla.\nOn vielä hyvin monia asioita Myöhempien aikojen pyhien Jeesuksen Kristuksen kirkon opeissa, joihin uskon pääasiassa, koska minulla on henkilökohtainen vakaumus siitä, että Jumala kutsui Joseph Smithin palauttamaan tämän kirkon. Pyrkimykseni on kuitenkin vähitellen hankkia yhä useammasta periaatteesta henkilökohtainen ja suora vakaumus, joka perustuu rukousvastauksiin ja omiin hengellisiin kokemuksiin juuri kyseisen opin kohdalla.\nSuurimman osan elämääni uskominen on ollut minulle helppoa. Aloin tulla vakuuttuneeksi Jumalan olemassaolosta ja löytää oman uskoni teini-ikäisenä ja siitä lähtien minun ei ole ollut kovin vaikeaa ratkaista eteeni tulevia uskon kysymyksiä, liittyivät ne sitten kirkon historiaan, oppeihin tai nykypäivän käytäntöihin. Jotkut kysymyksistä askarruttivat mieltäni jonkin aikaa, mutta jostain syystä ne eivät horjuttaneet uskoani – ne olivat enemmänkin akateemisen analyysin ja päättelyn harjoituksia. Olin vakuuttunut, että minulla oli varma tieto uskoni perustuksista ja edessä oli lähinnä syvemmän ymmärryksen hankkimista ja soveltamista.\nViime vuosina olen kuitenkin astunut uuteen vaiheeseen omassa uskossani. Olen alkanut pohtia uudestaan monia asioita, joita aiemmin pidin selvinä ja ratkaistuina. Olen myös lukenut enemmän kirkon historiasta ja oppinut asioita, jotka eivät ensinäkemältä sovi yhteen sen kanssa, mitä olin kirkosta ja sen johtajista ajatellut. Olen huomannut, että tietoni ja ymmärrykseni omasta uskonnostani olivat paljon rajoitetumpia kuin olin kuvitellut. Maailmankuvani oli tuntunut valmiilta ja vakaalta ennen kaikkea siksi, etten ollut tarkastellut monia sen osia niin läheisesti kuin nyt huomasin tekeväni.\nUskoni Jumalaan ja uskontooni on elämäni tärkein perustus ja niinpä sen uudelleen arviointi ei ole ollut kivuton prosessi. Kun olen pohtinut yksittäisiä seikkoja kirkkomme opista tai historiasta, on mieleeni tullut usein kysymyksiä kuten: ”Entä, jos tämä osoittaa, että Joseph Smith ei ollutkaan profeetta?”, ”Entä, jos Mormonin kirja ei olekaan historiallinen teos?” Näissä tilanteissa palasin aiempiin kokemuksiini, jotka olivat vakuuttaneet minut näistä peruskysymyksistä. Pohdin, rukoilin ja löysin uudestaan varmuuden, jota olin tuntenut aiemmin, mutta välillä se kesti jonkin aikaa. Samalla huomasin, kuinka olin ollut väärässä kuvitellessani, että olin päässyt Alman vertauksessa täydellisen tiedon vaiheeseen. Koen edelleen tietäväni, että Jumala on olemassa mutta huomaan myös, että välillä ei ole helppoa harjoittaa uskoa tähän tietoon. Mitä yksityiskohtaisempiin kysymyksiin mennään, sitä enemmän maailmankuvani perustuu uskoon. Kyseessä on perusteltu usko; olen pohtinut sitä monelta kantilta ja kokenut monia konkreettisia asioita, jotka tukevat uskoani. Loppujen lopuksi minun täytyy kuitenkin valita usko vaikka voisin halutessani myös olla uskomatta.\nOlen myös muokannut asennoitumistani tieteeseen ja siihen, miten se vaikuttaa uskooni. Tajuan entistä selvemmin, etten voi mitenkään toivoa oppivani kaikkia tosiasioita, joilla voisi olla vaikutusta uskooni. Olisi myös tuhoisaa kieltäytyä tekemästä uskonnollisia valintoja kunnes olen saavuttanut kaiken tarpeellisen tiedon. Luotan Jumalan hyvyyteen ja armoon: kun pidän mieleni ja sydämeni avoimena, Hän tuo eteeni kaiken tiedon, mitä tarvitsen maailmankuvani rakentamiseen.\nUskoni ei perustu biologiaan, fysiikkaan, historiaan tai mihinkään muuhunkaan tieteeseen. Pohdin kyllä jatkuvasti miten ymmärrykseni näistä aloista voi auttaa uskoani kohdistumaan entistä paremmin tosiin periaatteisiin mutta kun löydän ristiriitaisuuksia, ensimmäinen reaktioni ei ole heittää uskoani sivuun. Käännyn sen sijaan Jumalan puoleen ja pyydän Häntä auttamaan minua ratkaisemaan ristiriidan, jos se on mahdollista tai sitten elämään sen kanssa.\nTunnen suurta iloa siitä, että olen voinut ymmärtää entistä paremmin uskon merkityksen ja uudelleen hyväksyä sen elämäni perustaksi. Olen edelleen vakuuttunut, että ihmisten on mahdollista hankkia tietoa hengellisistä totuuksista. Ymmärrän kuitenkin paremmin, kuinka Jumala hyvin harvoin antaa yhtä kiistatonta todistetta mistään periaatteesta. Sen sijaan uskomme mukaan eläminen tuo toistuvia kokemuksia, jotka tekevät uskomme entistä vakaammaksi ja perustellummaksi mutta jotka eivät kuitenkaan tee epäilyä mahdottomaksi. Jo joitain vuosia sitten ymmärsin ja hyväksyin, että tieteellinen tieto on epävarmaa ja vaatii uskoa ollakseen hyödyllistä. Nyt alan hyväksyä saman näkemyksen uskonnollisen tiedon suhteen.\nKokemukseni tieteen parissa on saanut minut vakuuttuneeksi kriittisen ajattelun ja hypoteesien avoimen testaamisen tärkeydestä. Useat lausunnot kirkkomme profeetoilta ovat tähdentäneet, kuinka Jumala ei pyydä meitä uskomaan mitään muuta kuin sen, mikä on totta. Meillä ei ole vain oikeus vaan myös velvollisuus tutkia omia uskonnollisia näkemyksiämme ja kirkon johtajien opetuksia. Kun löydämme jotain, mikä ei ole totta, meidän ei tarvitse tuntea uskomme perustusta uhatuksi vaan voimme iloisin mielin tarkentaa ymmärrystämme ja jatkaa totuuden etsimistä. Tässä mielessä usko ja tiede sulautuvat elämässäni saumattomasti yhteen. Molemmissa käytän kaikki kykyni ja otan vastaan kaiken tarjolla olevan ulkopuolisen avun syventääkseni ymmärrystäni maailmasta ympärilläni ja sen todellisesta luonteesta ja tarkoituksesta. Mietin asioita tarkasti ja kriittisesti, jotta ymmärrykseni olisi mahdollisimman todenmukainen. Hyväksyn myös jatkuvan tarpeen uskon hyppyihin enkä pelkää enää niin paljon sitä, että maailmankuvaani tulee välillä sisältymään vääriä uskomuksia, jotka joudun myöhemmin korjaamaan.\nKun vähitellen luovun tarpeesta olla aina oikeassa ja pelosta luottaa uskomuksiin, joista en ole varma, kuljen kohti varmempaa tietoa paljon nopeammin.\nPs. Kirjoittaja toimii opettajana ja tutkijana kuuluisassa "Massachusetts Institute of Technologyssa" eli MIT:ssa.\nPs1. Tekstin stilisointi peeÄR:n\nLähettänyt PeeÄR-mies klo 10.06 19 kommenttia:\nTunnisteet: relata refero, tiedosta, Uskosta\nKOLESTEROLITEORIA ON VÄÄRÄ!\nMIKSI "KOLESTEROLI AIHEUTTAA SEPELVALTIMOTAUDIT" TEORIA ON VÄÄRÄ\nKolesteroli on mustamaalattu aine, sydäntautien “syy”. Jos se olisi tällainen, sen olisi täytynyt tappaa miljardeja ihmisiä. Paljon enemmän kuin rutto, kaikki käydyt sodat, kaikki lentokone-, juna- ja auto-onnettomuudet yhteensä, kolmella kerrottuna.\nMutta jos se aiheuttaa sydänsairauksia, niin kuinka se sen tekee? Yksinkertainen ”vastaus” on se, että jos syöt liikaa kolesterolia, veresi kolesterolitaso nousee, kolesteroli kulkeutuu valtimoiden seinämien läpi ja aiheuttaa kolesteroliplakkien muodostumista, jotka sitten repeävät ja tappavat sinut. Tämä on alkuperäinen kolesteroli-hypoteesi. Hyvin yksinkertaista. Voisi tuskin olla yksinkertaisempaa.\nEnsimmäinen pikku ongelma piilee siinä että ravinnossa oleva kolesteroli ei vaikuta millään tavalla veren kolesterolipitoisuuteen. Tarkastellessamme kahta pitkäaikaistutkimusta, Framinghamin ja Tecumsehin tutkimuksia, on täysin selvää että niillä, jotka syövät eniten kolesterolia, on veren kolesteroli täsmälleen samalla tasolla kuin niillä, jotka syövät sitä vähän.\nLukekaa koko suomennettu artikkeli/alkuperäinen englannin kielinen lähdeteksti täältä\nSydäntautisyyllinen voisi olla pikemmin veren korkea CRP\nLähettänyt PeeÄR-mies klo 12.18 3 kommenttia:\nYle Extrat 009\nLähettänyt PeeÄR-mies klo 10.15 Ei kommentteja:\n83-vuotiaalle sakot neljästä Viagrasta\n12.03.2009 18:57, päivitetty 12.03. 19:01 (IltaSanomat)\nVenäjältä Suomeen tuodut neljä Viagra-tablettia toivat sakot 83-vuotiaalle miehelle helmikuun lopulla Niiralan raja-asemalla.\nTullin mukaan mies syyllistyi lääkelain rikkomiseen. Miehelle lätkäistiin 12 päiväsakkoa. Sakosta maksettavaa tulee 180 euroa. Mies myös menetti Viagrat valtiolle.\nTapauksesta kertoi Savon Sanomat verkkosivullaan.\nTulli löysi samassa yhteydessä miehen vanhemman veljen autosta 60 litraa dieselpolttoainetta sekä 15 litraa bensiiniä. 85-vuotias mies syyllistyi vaarallisten aineiden kuljettamisrikkomukseen, sillä suurin sallittu määrä on 60 litraa.\nLisäksi mies syyllistyi ajoneuvorikkomukseen, koska mm. kuljettajan ja apukuljettajan penkit olivat irti ja apukuljettajan penkin alle oli sijoitettu auton akku. Mies sai 21 päiväsakosta maksettavaa 231 euroa.\nSakot vahvistettiin hiljattain Itä-Suomen syyttäjänvirastossa Kuopiossa, kertoi Savon Sanomat.\nLähettänyt PeeÄR-mies klo 19.21 2 kommenttia:\nTunnisteet: suomalaista oikeuskäytäntöä\nPaljon porua tyhjästä\nEläkeiän korotus on kaikkien huulilla. Lapsia pelotellaan köyhyydellä, ja suuria ikäluokkia syyllistetään, kun eivät aja taksia 80-vuotiaaksi.\nSuksitaiteilija Vanhanen pelastaa maapallon ja poistaa laman eläkeikää nostamalla.\nEnnenkuin muutatte Gibraltarille (X-sukupolvi), pohtikaa miten teknologinen kehitys muuttaa työpanosta ja tuotosta. Jos ette teknologiseen kehitykseen usko, niin lukekaapa tämä.\n"Pellervon taloudellisen tutkimuslaitoksen raportin tekijät vieläpä varoittelevat, että epävarmuuden ja pelkojen lietsonta tulevaisuuden suhteen saattaa jopa vahingoittaa kansantaloutta. Juuri tulevaisuuden epävarmuuden takia eläkeläisväestö säästää merkittävän osan pienistäkin eläkkeistään. Jos eläkeläiset uskoisivat vahvemmin tulevaisuuteen, he hankkisivat enemmän palveluja ja tavaroita ja työllistäisivät näin suomalaisia jopa syrjäseuduilla."\nLähettänyt PeeÄR-mies klo 11.41 Ei kommentteja:\nKoulutamme lapsia niihin hommiin, joita ei enää 2010-luvulla ole edes olemassa! Onkohan kaikki ajateltu aivan loppuun?\nLähettänyt PeeÄR-mies klo 19.59 4 kommenttia:\nTunnisteet: joke, tulevaisuusvaliokunta\nView more presentations from Beatris Lopes.\nLähettänyt PeeÄR-mies klo 19.23 1 kommentti:\nThe Organs of your body have their sensory touches at the bottom of your foot, if you massage these points you will find relief from aches and pains as you can see the heart is on the left foot. (Keep on walking)\nLähettänyt PeeÄR-mies klo 11.27 2 kommenttia:\nTunnisteet: Take care\nTieto käsitetään useimmin analyyttiseksi tiedoksi. Tällainen analyyttinen tieto selittää ilmiöitä maailmassa ja auttaa meitä ennakoimaan tulevaa. Luonteenomaista sille on ilmiöiden purkaminen perusosasiinsa. Matematiikka on hyvä esimerkki. Perusmatematiikka eristää lukumäärän omaksi kokonaisuudekseen ja käsittelee sitä ja vain sitä. Yhteenlaskulla 1+1=2 ei ole suoranaista vastinetta todellisuudessa, koska kyseessä on aina kahden asian tai esineen laskeminen yhteen: kun lisäämme omenan rinnalle toisen omenan, saamme kaksi omenaa. Tällöin voimme abstrahoida, eristää, tästä tapahtumasta lukumäärän ja unohtaa yhteenlaskettavien asioiden todellisuuden, "omeniuden". Näin saamme numeraalisen yhtälön, jonka avulla voimme sitten käsitellä vaikkapa laajempia omenajoukkoja todellisia omenoita paikalle raahaamatta.\nMaailma ei kuitenkaan ole sama kuin siitä tehty abstraktio. Numeroita ei sinällään todellisuudessa ole - ainakaan havaittavassa mielessä. On vain asioita ja esineitä.\nEmme havaitse myöskään palloa geometrisena muotona - vain eri aineista tehtyjä palloja, joita yhdistää toisiinsa tietty muoto. Tätä muotoa emme itsessään voi nähdä.\nKaikki muukin analyyttinen tieto redusoi todellisuutta, erottaa siitä merkitykselliset tekijät ja käsittelee niitä ikänkuin ne olisivat erillään koko todellisuudesta. Sen rinnalla voidaan puhua myös toisenlaisesta tiedosta, intuitiivisesta ja synteettisestä tiedosta, joka perustuu välittömään kokonaisvaltaiseen varmuuteen ja oivallukseen asioitten tilasta - esim. omasta olemassaolostamme ja minuudestamme.\nTodeksi tiedetty ei ole aina todistettavissa. Vaikka meillä on intuitiivinen tieto olemassaolostamme, on mahdotonta osoittaa aukottomasti, ettei maailma olisi olemassa vain yhden ajattelevan subjektin ajatuksissa, ettei koko maailma olisi vain Brahman unta ja me siis vain jonkun olennon kuvitelma.\nAnalyyttisen ja intuitiivisen tiedon välinen tärkein ero löytyy, kun pohdimme niiden tuottaman tiedon todistettavuutta. Todistaminen on prosessi, jossa osoitamme analyyttisesti, että jokin väite pitää paikkansa lähtemällä liikkeelle aksioomista eli perusväitteistä ja etenemällä oikeina pidettyjen päättelysääntöjen avulla johtopäätöksiin. Näin tapahtuu matematiikassa ja myös logiikassa. Perusaksioomista johdetaan päättelysääntöjen avulla uusia väittämiä, jotka ovat tosia ja systeemin sisällä todistettavia.\n(Kuuluisa matemaatikko Kurt Gödel osoitti kuitenkin, että koko systeemin todistaminen oikeaksi systeemin sisältä lähtien on mahdotonta. Aukoton todistelu voidaan rakentaa vain aksioomien varaan, väitelauseitten, joita ei itsessään enää voi todistaa oikeiksi. Ne on ensin hyväksyttävä tosiksi, jotta niiden päälle voidaan rakentaa järjestelmä, joka on siis tosi, jos ja vain jos oletamme aksioomat tosiksi.( Gödelin mukaan aksiomaattista järjestelmää ei voida todistaa ristiriidattomaksi sen omien aksioomien avulla. Käytännössä tämä tarkoittaa sitä, että matematiikkaa ei voida osoittaa ristiriidattomaksi matematiikan keinojen avulla.)\nNykyaikainen länsimainen ajattelu pitää helposti analyyttista tietoa jotenkin varmempana kuin intuitiivista ja kokonaisvaltaista tietoa, ja samalla tiedon korkeimpana muotona. Numeroina ilmaistu havainto mielletään usein jotenkin arvokkaammaksi ja varmemmaksi kuin kokonaisvaltainen arviointi. Tällaisessa kulttuurissa myös uskolle on esitetty vaatimus tulla todistetuksi oikeaksi. Jos tämä ei onnistu, kyse on "luulosta" tai satuilusta.\nOikeaksi todistaminen tapahtuu analyyttisen tiedon kautta. Olemme huomaamatta joutuneet kehäpäättelyyn. Onko olemassa intuitiivista tietoa, vastakohtana analyyttiselle tiedolle? Jos on, se pitäisi todistaa. Todistamisen pitää tapahtua analyyttisen tiedon kautta. Koska todistaminen ei onnistu näin, ei intuitiivista tietoa voi olla olemassa. Päätelmä (vain analyyttista tietoa on olemassa) on arvoton, koska se sisältyy lähtökohtaan (vain analyyttinen todistus kelpaa tiedon lähteeksi).\nTämä tästä tällä kertaa...\nLähettänyt PeeÄR-mies klo 18.36 6 kommenttia:\nTunnisteet: relata refero, Ressun juttu\nTähtitieteilijöiden mullistava löytö: Aurinko on luultua metallisempi - Pitkäaikainen mysteeri on mahdollisesti ratkeamassa. Tähtitieteiljöiden tuoreiden havaintojen perusteella Auringossa on tiedettyä enemmän metallia, uutisoi...\nKoti on jokaisen oma turvasatama – Kenelle sinä avaat ovesi?


SAK toi hallitusvääntöön omat miljardin euron veroesityksensä: Kiristyksiä osinko- ja perintöveroon, kattava varallisuusvero ja useita vähennyksiä pois - MTVuutiset.fi\nSAK toi hallitusvääntöön omat miljardin euron veroesityksensä: Kiristyksiä osinko- ja perintöveroon, kattava varallisuusvero ja useita vähennyksiä pois\nJulkaistu 14.05.2019 17:18\nSAK:n pääekonomisti Ilkka Kaukoranta kertoi tänään hallitusneuvotteluiden verotyöryhmälle liiton näkemyksen siitä, mihin suuntaan Suomen verotusta pitäisi viedä.\nSAK:n mukaan Suomen pitää varautua seuraavaan taantumaan, jotta pystytään tarvittaessa elvyttämään ja torjumaan työttömyyttä. Tähän pitäisi pyrkiä ”vahvistamalla puskureita” veromuutoksilla.\nLisäveroja ja harmaan talouden torjuntaa\nSAK hankkisi lisää verotuloja 141 miljoonaa euroa sukupolvenvaihdoshuojennuksen leikkaamisella ja 130 miljoonaa euroa yrittäjävähennyksestä luopumisella. SAK arvioi, että verotulot kasvaisivat 130 miljoonalla eurolla, jos harmaata taloutta torjuttaisiin ottamalla käyttöön tyyppihyväksytyt kassakoneet.\nSAK keventäisi pienituloisten kiinteistöverotusta\n"Veropolitiikasta vaikea päästä sopuun"\n– Näkyy erilaisia tulonjakoon ja ideologiaan liittyviä eroja. Aina on hankalaa, mutta monipuoluehallituksia on saatu silti kasaan.\n– Osa esityksistämme on ollut demareilla. Useiden puolueiden kanssa löytyy yhteneväisyyksiä.\n– Linjamme on oltava nyt, että haetaan lisää verotuottoa, kun on lisämenoja, joita puolueet haluavat toteuttaa, ja on kestävyysvajetta.\nSAK Politiikka Hallitus Antti Rinne Kotimaa


Regent Casino - Perinteisten casinopelien ystävien valinta\nNeliosainen tervetuliaisbonus jopa 800€ ja 100 ilmaiskierrosta\nJopa 800€ bonus ja 100 ilmaiskierrosta - ilmaiskierrokset / -raha\nJopa 800€ bonus ja 100 ilmaiskierrosta\nErityisesti Live Casinon ja pöytäpelien ystäville\nPelaa Heti - Regent Casino\nHigh Rollerien, eli isoilla panoksilla pelaavien sekä perinteisten casinopelien ystävien pelipaikaksi profiloitunut Regent Casino on ulkoasultaan tyylikkään mustanpuhuva. Vuonna 2018 perustettua Regent Casinoa operoi alalla pitkään toiminut ja tunnettu Aspire Global, joten kyse on asiallisesta ja luotettavasta toimijasta. Vaikka Regent Casinon kohderyhmää ovatkin isoilla panoksilla pelaavat, tarjoaa se tyylikästä peliviihdettä myös muillekin. Ja koska seura tekee kaltaisekseen voi olla, että Regent Casinolla pelaamalla pääsee ennen pitkää kiinni isoihin panoksiin – ja ennen kaikkea voittoihin!\nRegent Casinon pelivalikoima\nKoska Regent Casinon painotus on perinteisten pöytäpelien ja aidon casinotunnelman ystävissä, on pöytäpeleihin ja live casinoon panostettu todella. Pöytäpelejä on tarjolla puolisensataa, eli kattaus on varsin mukava.\nParia askelta ylemmäs Regent Casino nousee live casinonsa osalla. Pelipöytiä on yhteensä pitkälle toistasataa, ja live casinolla voi pelata blackjackia, rulettia, baccaratia sekä esimerkiksi pokeria, sic bota ja Deal or No Dealia oikeiden pelinhoitajien kanssa. Näin kattavaa live casinoa ei kovin usein kohtaa, ja live-pelaamisen ystävät ovatkin varmasti Regent Casinon tarjonnasta mielissään.\nVaikka Regent Casinon painotus on selvästi sekä perinteisten että live-pöytäpelien puolella, ei kolikkopelienkään ystäviä ole unohdettu. Peliaulasta löytyy kirjaimellisesti satoja erilaisia kolikkopelejä, joten pelattava ei niidenkään osalta lopu kesken.\nPelintarjoajien osalta Regent Casino on kerännyt peliaulaansa kaikki tärkeimmät toimijat sekä koko joukon pienempiä pelistudioita. Pelejä Regent Casinolle toimittavat muiden muassa Evolution Gaming, NetEnt, Play’N Go, Switch Studios ja Microgaming. Pelivalikoima on siis pelintarjoajien suuren määrän ansiosta paitsi laadukas, myös monipuolinen.\nRegent Casinon bonus ja ilmaiskierrokset\nHighrollereille suunnatun netticasinon tervetuliaistarjouksen tulee myös olla highrollereille suunnattu, eikä Regent Casino petä. Neljäosainen tervetuliaisbonus tarjoilee uusille pelaajille yhteensä jopa 800 euron bonuksen ja 100 ilmaiskierrosta. Ensimmäisellä talletuskerralla pelaajat saavat 30 ilmaiskierrosta ja 100% talletusbonuksen 200 euroon saakka. Toisella ja kolmannella talletuskerralla bonus on 50% aina 200 euroon saakka ja ilmaiskierroksia pelaaja saa 20 kappaletta kummallakin talletuskerralla. Neljännellä talletuksella pelaaja saa 100% talletusbonuksen 200 euroon saakka ja 30 ilmaiskierrosta.\nJa kannattaa huomata, että vaikka tervetuliaisbonus on suunnattu isoilla rahoilla pelaaville, mukaan pääsee jo 20 euron talletuksilla! Myös kierrätysvaatimus on varsin pelaajaystävällinen: bonus ja ilmaiskierrosten voitot tulee kierrättää 35 kertaa.\nEkslusiivisuus jatkuu myös kanta-asiakasohjelmassa. Pelaajat kerryttävät pelatessaan kanta-asiakaspisteitä. Pisteitä voi muuttaa bonusrahaksi, minkä lisäksi ne määrittävät pelaajan tason. Pelaaja saa aina tasonnousun yhteydessä palkkion, esimerkiksi ilmaiskierroksia tai talletusbonuksen. Lisäksi muut pelaajan saamat edut paranevat tasonnousun mukaan. Edut ovatkin varsin mukavia. Kakkostasolta alkaen pelaajat saavat esimerkiksi viikoittaisia ilmaiskierroksia – korkeammilla tasoilla luonnollisesti enemmän. Lisäksi korkeammilla tasoilla kanta-asiakaspisteiden vaihtosuhde bonusrahaan on entistä parempi ja kolmella korkeimmalla tasolla pelaajat ovat oikeutettuja kuukausittaiseen käteispalautukseen.\nKaikkein korkeimmat pelaajatasot ovat todella eksklusiivisia ja niille pääseekin vain kutsusta.\nRegent Casino suomalaisille pelaajille\nSuomalaiset pelaajat on otettu erittäin hyvin huomioon Regent Casinolla. Sivusto on toteutettu täysin laadukkaalla suomenkielellä. Ehdoton plussa on sivustolta löytyvä, erittäin kattava tieto- ja ohjepaketti sekä usein kysyttyjen kysymysten osio, mutta jos niistä ei löydy vastauksia, tarjoaa asiakaspalvelu vastauksia suomenkielellä päivittäin chatin ja sähköpostin välityksellä klo 10-02 Suomen aikaa.\nMyös rahaliikenteen hoitamiseen suomalaiset pelaajat löytävät varmasti itselleen sopivan tavan, sillä maksutapoja on käytettävissä todella runsaasti. Suomalaisille tärkeimmät lienevät verkkopankki- ja korttimaksut, Trustly, Skrill ja Neteller, mutta niiden lisäksi tarjolal on lukuisia muitakin tapoja. Talletukset Regent Casinolle ovat välittömiä, kotiutusnopeus riippuu valitusta maksutavasta. Nopeimmillaan homma hoituu välittömästi, hitaimmillaan kotiutusta saattaa joutua odottelemaan muutamia päiviä.\nPelattaessa isoilla panoksilla saattavat voitotkin olla isoja. Tällaisessa tapauksessa tietysti kiinnostaa myös verottajan suhtautuminen. Kaikeksi onneksi Regent Casino toimii maltalaisella (sekä brittiläisellä) pelilisenssillä, joten sieltä saatavat voitot ovat suomalaisille pelaajille aina verovapaita.\nPerinteisten casinopelien ystäville Regent Casino on erittäin hyvä valinta, mutta pelattavaa siellä löytyy kaikille casinopelien ystäville. Laadukas ja hyvin toiminnallinen sivusto on vapaa ylimääräisistä aistiärsykkeistä, ja mikä epäilemättä miellyttää rauhallisempaa ulkoasua arvostavia pelaajia. Suomalaiset pelaajat on otettu erinomaisesti huomioon niin sivuston kielen, asiakaspalvelun kuin rahaliikenteenkin osalta. Kun vielä tervetuliaistarjouskin on poikkeuksellisen avokätinen, on Regent Casino ehdottomasti suorittelemiemme netticasinojen listan kärkipäässä.\nJa vaikka se onkin profiloitunut High Rollerien pelipaikaksi, on Regent Casinolla erittäin paljon tarjottavaa myös pienemmillä panoksilla pelaaville casinopelien ystäville!\n1x2Games, Bally Technologies, BetSoft, Big Time Gaming, Blueprint Gaming, ELK Studios, Evolution Gaming, Gamomat, High5Games, Inspired, iSoftbet, Lightning Box, Merkur Gaming, Microgaming, Net Entertainment, NextGen Gaming, Old Skool Studios, Oryx Gaming, Play’n Go, Playson, Pragmatic Play, Quickspin, Rabcat, Realistic Games, Red Tiger, Skillzzgaming, Switch Studios, Synot Games, Thunderkick, Tom Horn Gaming


Vanhassa talossa: Kauanko on mennyt?\nKauanko on mennyt?\nNo, nyt se sitten ottaa kunnolla, tuo tauti. Jos on koko kevään ollut saamaton ja väsynyt, nyt sen voi korottaa toiseen potenssiin. Armoton väsymys ja loputon unenpuute.\nSaamattomuus on muuttunut siten, että enää en pysty tekemään mitään, mikä vaatii loogista ajattelua. Pystyn tekemään yksinkertaisia asioita, kuten istuttamaan kukkia, tai leikkaamaan nurmikkoa, tai virkkaamaan tiskirättiä, mutta en pysty esim. laittamaan ruokaa. Tai pystyn laittamaan ruokaa, jos ruoanlaitoksi voi sanoa vaikka banaanin kuorimista tai voileivän tekoa. Mitään, missä on enemmän työvaiheita, ei käsistäni lähde. Monet blogistit herkuttelevat vaikka ihanilla raparperipiirailla, niistä voin vain haaveilla.\nKuva osoitteesta www.fancyhouseroad.com\nMitään suunnitelmaa asioiden tekemisestä en pysty aikaansaamaan, edes niillä tekemilläni listoilla.\nMuistini on siitä kiva, että samaa lehteä voi lukea aina uudelleen ja uudelleen, jutut ovat joka kerta tuoreita ja ennen näkemättömiä (no vitsi vitsi, ei ihan noin, mutta esim. viimevuotinen käsityölehti on tänä vuonna minulle aiva uusi ja lukematon).\nTodellisuudessa luen paljon, päivittäin. Ja sitten tiedän lukeneeni aiheesta jotain, en vain mitenkään pysty saamaan mieleeni, mistä sen luin, tai edes milloin, tänään, eilen, viime viikolla? Lehdestä, kirjasta, blogista? Vai kenties kuulin jostain? Ja sitten tiedän tietäväni asiasta, mutta huomaan tietäväni vain vähän ääneen lausuttavaksi jäsenneltyä asiaa.\nOnneksi on yksi työpäivä jäljellä, ensi viikolla yksi päivä, sitten alkaa loma.\nKuvathan eivät ole itse otettuja, tällä kertaa näin, netti on pullollaan ihanaa kuvamateriaalia. Jos vaikka ensi kerralla omia kuvia ja vaikka niistä cakepopseista :)\nKirjoitti -tarjah- klo 17.30\nTunnisteet: Arkea, Kilpirauhanen\nYksin talossa kaksi


Sen sijaan käytetyn auton öljyn määrään, kuntoon tai merkkiin ei kiinnitetä huomiota. Kuitenkin 40 % vastaajista varmistaa, että öljyt on vaihdettu viimeisen vuoden aikana\nKäytettyjen autojen ostotrendi näkyy myös meillä, mikä johtuu muun muassa siitä, että niiden arvo laskee maltillisemmin uusiin autoihin verrattuna. Käytetyn auton saa myös huokeammalla hinnalla. Käytettyjen autojen joukosta löytyy helmiä, joiden moottorista on pidetty esimerkiksi voitelun avulla erittäin hyvää huolta, sanoo Mikkonen.\nExxonMobilin kyselyn mukaan käytetyn auton ostopäätökseen vaikuttavat selkeimmin auton ikä ja ajetut kilometrit. Lähes puolet (41 %) autoilijoista kertoo ajettujen kilometrien olevan tarkistuslistan ykkösenä, ja auton ikä painaa puntarissa noin kolmasosalla (27 %) vastaajista.\nSen sijaan öljyn määrään, kuntoon tai merkkiin ei kiinnitetä huomiota. Vain 4 % vastaajista ilmoittaa avaavansa auton konepellin öljyn kuntotarkistusta varten ennen kauppoja. Kuitenkin 40 % autoilijoista kertoo kiinnittävänsä huomiota siihen, että käytetyn auton moottoriöljy on vaihdettu viimeisen vuoden sisällä.\nJo siksi, että auto on käytetty, ostajan kannattaa kurkistaa konepellin alle ja tarkistaa öljyt. Moottoriöljyn määrä ja laatu kertovat suoraan moottorin kunnosta. Ostaja ottaa ison riskin, jollei hän varmista, että autossa on käytetty riittävästi laadukasta ja oikeanlaista öljyä, sanoo Mikkonen.\nMyyjän puolestaan kannattaa muistaa, että hyvässä kunnossa oleva moottori lisää auton jälleenmyyntiarvoa merkittävästi.\nParas vinkki on tarkistaa moottoriöljyn väri. Öljyyn kertyy ajojen aikana vettä, joka lieventää öljyn voitelevuutta ja moottori joutuu kovemmalle kulutukselle. Harmaa öljyn väri paljastaa, että moottoriöljyssä on vettä, mikä voi pahimmassa tapauksessa johtaa moottorin rikkoutumiseen, kertoo neuvontainsinööri Krister Kronqvist ExxonMobililta.\nAuton huoltohistoria on hyvä olla kärkipäässä tarkistuslistalla, kun ollaan ostamassa käytettyä autoa. Ostajan kannattaa tarkistaa, että huollossa on noudatettu auton valmistajan antamaa huolto-ohjeistusta, Juha Mikkonen toteaa.


Joensuussa ehtoollisen saa nyt myös verkkojumalanpalvelukseen | Yle Uutiset | yle.fi\nYksityisen ehtoollisen saa ottamalla yhteyttä joko oman seurakunnan pappiin tai seurakuntaan. Kuva: Jouki Väinämö / Yle\nJoensuun alueen evankelis-luterilaiset seurakunnat tarjoavat seurakuntalaisilleen mahdollisuuden ehtoolliseen myös verkkojumalanpalveluksissa.\nYksityisen ehtoollisen saa ottamalla yhteyttä joko oman seurakunnan pappiin tai seurakuntaan. Myös kotikäynnit ovat mahdollisia, seurakunnan tiedotteessa kerrotaan.\nSeurakunnissa pohditaan parhaillaan mahdollisuutta avata jumalanpalvelukset seurakuntalaisille turvallisesti. Päätöksiä asiassa tehdään helmikuun aikana. Ratkaisuihin vaikuttavat Itä-Suomen aluehallintoviranomaisen ohjeistukset.\nSeurakunnat ovat saaneet korona-aikana runsaasti yhteydenottoja, joissa on kaivattu muun muassa sielunhoidollisia keskusteluja. Seurakunnista muistutetaan, että tukea ja apua on saatavilla Joensuun evankelis-luterilaisen seurakuntayhtymän diakoniatyöntekijöiltä.


Khaijas: Se ajaa minut ylös mäkiä ja läpi esteistä. Valtava voima, se inhottaa minua, ajaa takaa kunnes olen nöyrä ja katuva.\nSe ajaa minut ylös mäkiä ja läpi esteistä. Valtava voima, se inhottaa minua, ajaa takaa kunnes olen nöyrä ja katuva.\nShortsit Zara, Toppi Carlings, Koru Glitter, Kengät DinSko, Takki VeroModa\nHuomaa kyllä, että on tullut tehtyä aamuvuoroa koko viikon ajan. Tässä juuri viettelen vapaapäivääni ja heräsinkin sen kunniaksi seitsemältä ihan ilman herätyskelloa. Kun musta on kyse, sen voi jo sanoa olevan kyse jostakin suuremmasta. Oon tulossa ilmeisimmin vanhuudenhöperöksi.\nEilinen meni siis myös töissä koomaillessa. Päivän piristyksenä toimi isukki, joka halusi viedä mut ruokkiksella syömään siihen Sanomatalon kiinalaiseen buffettiin. Siellä oli kyllä äärettömän hyvät sapuskat ja se masuhan oli toki vedettävä ihan ääriään myöten täyteen. Töiden jälkeen sainkin ihan jotenkin ihmeellisesti energiaa taas tehdä kaikenmoista. Marssin kauppaan hakemaan purkkirusketusta ja hiusväriä, vedin tunnin hikitreenin, värjäsin hiukseni ja tekorusketin kroppani. Kun sisko pääsi illasta töistä, se halusi testata mulle vielä erään meikin, jota sitten kuvailimmekin elegantisti tuossa kotipihalla. Nolouskerroin jälleen tuhannen paikkeilla. Mutta tuli kyllä siisti meikki, kuvia siitä olisikin tarkoitus jaella huomenissa.\nNyt voisin superahkerana ryhtyä pakkailemaan viikonloppureissua varten, sillä iltapäivästä olisikin lähtö Forssaan. Villen sukukekkerit olisivat kyseessä ja mäkin satun huomenissa täyttämään vuosia. Mun työkaveri nauroi mulle ihan älyttömästi, kun vietän synttärini sukujuhlissa kuulemma niin kuolleella paikkakunnalla. Mun täytyy kyllä sanoa (tosin ilman minkäänmoista Forssakokemusta), että huonomminkin voisi olla. Mulle sattui ehkä kesän ainoa vapaaviikonloppu ja vieläpä kolmipäiväisenä, mulle ja Villelle on siellä varattuna oma hotellihuone, lauantaina menemme hienosti ulos syömään ja kelistäkin näyttäisi tulevan mitä mainioin. Täydellinen pako arjesta -viikonloppu siis luvassa, ja mulle kelpaa!\nKoitan siis huomenissa ajastella tänne yhden postauksen. Voi olla, että se ilmestyy tänne ties milloin, kun viimepostauskin oli tänne pamahtanut yöllä puoli yksi sen tarkoitetun päiväajankohdan sijaan. Voisi ehkä tuon kakskytkaksveesynttäripäivän kunniaksi opetella samalla vaikka kellon! Nyt taidan kyllä löhötellä vielä hetken tässä ruhtinaallisessa ysikytsenttisessä pedissä fiilistellen tuota ylläolevaa biisiä. Ihan kivasti kuitenkin mahdutaan tähän köllöttelemään koko perhe. Siis minä, Ville ja tietokone.\nHuippua viikonloppua kaikille! Ja kyllä mä meinaan puhelimella teidän ihania kommentteja kuitenkin lueskella, vaikken reissussa sen kummemmin datailisikaan ((-:\nLähettänyt Kia Karin klo 8.12\nReetta 15. kesäkuuta 2012 klo 9.16\nKauniita kuvia jälleen kerran :) Mukavaa viikonloppua! ♥\nKhaija 15. kesäkuuta 2012 klo 9.24\nKiitos kultainen Reetta <3\nEmilia 15. kesäkuuta 2012 klo 9.52\nkaunista! ihanaa viikonloppua :) ja Onnea jo etukäteen <3!\nKhaija 15. kesäkuuta 2012 klo 9.58\nKiitos ihana !! (-: <3\nAnonyymi 15. kesäkuuta 2012 klo 15.24\nOon se samainen henkilö joka bongasi sut facebookista sillon kun blogisi oli "tauolla". Toivottavasti viestini ei ollut liian tungetteleva! Kivaa oli huomata että oot palaillut takaisin bloggailemaan!:) Hyvää viikonloppua ja synttärionnittelut näin etukäteen!:)\nKhaija 15. kesäkuuta 2012 klo 16.00\nNyt täytyy kyllä sanoa, että mulla ei ole mitään aavistusta mistä viestistä puhut? :o siis joku faceviesti? Onkohan mulla nyt mennyt joku juttu ihan ohi? :-D\nMutta siis musta on vaan ihan huippua kuulla että joku on pidempäänkin seuraillut tätä blogia ja varmasti ihan huippuja tyyppejä siellä lukijoissa, niin oon vaan otettu jos joku ottaa yhteyttä ((: mut kiitos paljon ! ((-:\nAnonyymi 15. kesäkuuta 2012 klo 23.23\nJuu löysin sut sattumalta facesta kaverin kautta ja minä hölmö laitoin sulle inboxiin viestiä että oon tykkäillyt sun blogista ja että toivottavasti jatkat vielä bloggailua. En sitten tiedä oliko se sinä, mutta ainakin sama etunimi ja sun näköinen profiilikuva oli :) noh mutta tärkeintä että oot palannut bloggailemaan, sulla on ihana tyyli ja vaikutat tosi symppikseltä :)\nKhaija 16. kesäkuuta 2012 klo 10.09\nVitsit kun en muista tollasta viestiä saaneeni ni jospa se oiskin kuitenkin ollut joku toinen ? :o mut siistiä kuulla, et tykkäät mun blogista ja kommentoit tänne ! ((:


Hotellit\tIn English\nRakennettu ympäristö > Julkiset rakennukset > Hotellit Avaa alavalikko\nHotellit\tLiikkumis- ja toimimisesteiset henkilöt on löydetty myös kuluttajina. Moniin vanhoihin hotelleihin on peruskorjauksen yhteydessä rakennettu esteettömiä huoneita samalla kun hotellin muista tiloista on mahdollisuuksien mukaan poistettu liikkumisesteet. Ravintoloiden ja kahviloiden sisäänkäyntejä on korjattu ja niihin on rakennettu esteettömät WC:t, joihinkin myös hissi palvelemaan paitsi liikkumisesteisiä asiakkaita myös parantamaan tilojen toimivuutta yleensä.\nTaitavalla suunnittelulla voidaan usein säästää tilaa. Jos esteettömiä hotellihuoneita on useita, ne voidaan suunnitella siten, että pyörätuolista siirrytään vuoteeseen tai WC-istuimelle vain toiselta puolelta. Esteettömät hotellihuoneet WC- ja pesutiloineen tehdään pareittain siten, että ne pohjaratkaisultaan ovat toistensa peilikuvia. Lisäksi tila pyörätuolia varten on vain vuoteen tai WC-istuimen toisella puolella. Tällä periaatteella voidaan myös järjestää toimivat esteettömien huoneiden hygieniatilat vanhaan hotelliin. Pyörätuolin käyttäjä, jolle on merkitystä suunnalla, josta WC-istuimelle siirrytään, voi valita joko oikea- tai vasenkätisen hotellihuoneen. Jos esteettömiä huoneita on vain 1-2 tehdään se niin, että vapaata tilaa pyörätuolin käyttäjää varten on WC-istuimen ja vuoteen molemmilla puolilla.\nEsteettömässä hotellihuoneessa tulee aina olla toinen vuode avustajaa varten. Vuoteen korkeuden tulee olla 500 mm lattiasta. Huoneen peili/työpöydässä on riittävä polvitila pyörätuolin käyttäjää varten. Vapaan tilan syvyys on vähintään 600 mm, leveys vähintään 800 mm ja korkeus 670 mm. Peili sijoitetaan siten, että myös pyörätuolin käyttäjät tai lyhytkasvuiset henkilöt voivat nähdä itsensä siitä. Valaisimet sijoitetaan peilin molemmin puolin.\nHuoneen sisustuksessa ei käytetä allergisoivia tai pölyäviä / pölyä kerääviä materiaaleja. Sisustus- ja pintamateriaalit on valittu mahdollisimman päästöttömiksi, helposti puhdistettaviksi ja pestäviksi. Siivoukseen kiinnitetään erityistä huomiota ja siivouksessa käytetyt pesu- ja puhdistusaineet ovat hajusteettomia. Vastaavasti tarjolla on myös hygieniatuotteita, jotka ovat hajusteettomia. Mahdolliset tupakka- ja eläinhuoneet tulee sijoittaa siten, että herkistyneiden asiakkaiden ei tarvitse kulkea niiden ohi.\nHälytysjärjestelmän on sovelluttava sekä kuulo- että näkövammaisille. Yhteys hotellin henkilökuntaan on saatava sekä vuoteesta että hygieniatilasta.\nHuone merkitään oven aukeavalle puolelle seinään 1,5 m lattiasta sijoitetulla kohonumerolla, joka muodostaa riittävän suuren kontrastin taustaansa nähden.


Bränditutkijat: Yritysjohtajat kolhineet itse yhtiöitään | Yle Uutiset | yle.fi\nBränditutkijat: Yritysjohtajat kolhineet itse yhtiöitään\nMonet suomalaisyritykset, kuten Nokia ja Finnair, ovat viime aikoina saaneet kosolti kupruja julkisuuskuvaansa. Yle Uutiset kysyi bränditutkijoilta, mitä syitä he näkevät brändiruttujen taustalla.\n21.4.2012 klo 17.17päivitetty 21.4.2012 klo 22.02\nBrändin rakentaminen kestää vuosia, mutta sen voi tuhota hetkessä\nNokian ja Finnairin julkisuuskuvat ovat kokeneet kovia viime aikoina\nTutkijoiden mielestä yritysjohtajat ovat omilla toimillaan tehneet hallaa yhtiöilleen\nPohjoismaalaisuus on edelleen vahva brändi maailmalla\nTutkijoiden mukaan yritysjohtajat ovat tehneet yhtiöidensä brändille hallaa myös omilla toimillaan.\nBrändi on kuluttajan päässä muovautuva mielikuva jostakin, kuten yhtiöstä, tuotemerkistä tai palvelusta. Erityisesti matkapuhelinvalmistaja Nokian ja lentoyhtiö Finnairin brändit ovat olleet viime viikkoina koetuksella. Tutkijoiden mielestä yhtiönjohto kantaa vastuuta brändistä, vaikka yhtiö olisi markkinoiden puristuksessa.\n- Nokian kohdalla hitaus reagoida markkinoiden muutoksiin johtajien taholta on loppujen lopuksi se syy. Kuten tiedetään, Nokian tuotteet ja tuotekehitys jäivät kilpailijoiden jalkoihin viime vuosina, huomauttaa markkinoinnin professori Jaakko Aspara Aalto-yliopistosta.\nFinnairin johtoa on arvosteltu asuntokaupoista ja johdon palkkioista samalla, kun yhtiö irtisanoo väkeä. Finnairin brändiin, kuluttajien luottamukseen yhtiötä kohtaan, vaikuttaa Asparan mukaan kuitenkin enemmän kuluttajien kokemus palvelusta.\nKuten tiedetään, Nokian tuotteet ja tuotekehitys jäivät kilpailijoiden jalkoihin viime vuosina\n- Finnairin tapauksessa taas ehkä enemmän on ollut vaikutusta esimerkiksi lakoilla, Aspara arvioi.\nBrändin rakentaminen kestää vuosia, mutta sen voi tuhota nopeasti. Tutkimusprofessori Mika Pantzar Kuluttajatutkimuskeskuksesta ihmettelee, miten koulutetut johtajat omilla toimillaan syövät kuluttajien luottamusta.\n- Erilaiset sotkut Finnairin ympärillä luhistavat luottamuspääomaa, suomalaista vahvaa uskoa lentoyhtiöön, Pantzar päivittelee.\nPantzar kritisoi brändiluottamuksen tuhlaamisesta myös holding-yhtiöitä käyttäviä pankkiireja ja yksityisiä terveysyrityksiä, jotka "kierrättävät rahaa ulkomailla".\nDosentti Kirsti Lindberg-Repo Taideteollisesta korkeakoulusta ei ota kantaa yksittäistapauksiin. Hänen mukaansa yritysjohto toimii väärin silloin, kun viestintä on ristiriidassa tekojen kassa.\n- Yritys on aikaisemmin halunnut viestiä itsestään, että olemme sitä ja olemme tätä. Sitten selviää, että yritystä on johdettu toisten periaatteiden mukaisesti, Lindberg-Repo sanoo.\nPerinteiset brändit vahvoja\nHyvä brändi on usein tärkeä yhtiön menestykselle ja sitä kautta koko kansantaloudelle. Vahvoja suomalaisbrändejä riittää yhä, sekä uusia että etenkin vanhoja.\n- Angry Birds on tietenkin yksi, joka on noussut viime parin vuoden aikana aika huimaan suosioon, Jaakko Aspara toteaa.\nAngry Birds on nyt kuuma nimi, mutta Aspara huomauttaa, että brändi voi olla vahva, vaikkei se olisi "trendikäs, cool tai siisti". Tällaisia Suomessa riittää, etenkin teollisuudessa. Perinteisistä luotettavista yhtiöbrändeistä hän mainitsee Koneen, Cargotecin, Wärtsilän ja Stora Enson.\nSekä Pantzar että Lindberg-Repo mainitsevat vahvoista brändeistä Fazerin. Muita tutkijoiden puheessa esiin nousevia yhtiöitä ovat muun muassa Fiskars, Marimekko, F-Secure, Polar Electro, Suunto ja Outotec.\n- Lista on pitkä, Lindberg-Repo toteaa.\nAngry Birds on tietenkin yksi, joka on noussut viime parin vuoden aikana aika huimaan suosioon.\nPantzarin mukaan Kiinassa ja Etelä-Amerikassa arvostelua toiminnallaan herättäneillä metsäyhtiöilläkin on yhä vahva brändi. Hän uskoo, että suomalaisyhtiöt kantavat vastuunsa kehittymättömillä markkinoilla paremmin kuin useat ulkomaiset kilpailijansa.\nTärkein brändi Pantzarin mielestä suomalaisyhtiöille onkin abstrakti "pohjoismaalaisuus".\n- Pohjola/Norden/Skandinavia on vahva brändi. Suomalaiset yritykset kuten Finnair hyötyvät siitä, kun se lennättää ihmisiä Aasiaan.\nPantzar korostaa, että Nokiankin brändi on yhä maailmanluokkaa, laskusuunnasta huolimatta. Myös Lindberg-Repo uskoo Nokia-brändiin. Hänen mukaansa "nokialainen" herättää kuluttajissa yhä vanhoja hyviä käyttäjäkokemuksia.\n- Minä lähtisin Nokialla ehdottomasti vahvistamaan näitä vanhoja jo hyväksi koettuja assosiaatioita ja pyrkisin luomaan siihen uuden sidoksen asiakkaan ja Nokian välillä, Lindberg-Repo sanoo.\nNokia saa neuvoja\nJaakko Aspara neuvoo Nokiaa pitämään kiirettä uusien puhelimien kanssa.\n- Tuotteet pitää saada päivitettyä kautta koko tuoteportfolion. Toisaalta pitää karsia tuotteet, jotka selvästikin ovat jääneet kilpailijoiden jalkoihin ja korvata ne uusilla.\nLentoyhtiö Finnairia hän opastaa laittamaan henkilökunnan "työsuhdepaketin" kuntoon, jotta työtaistelut vähenevät ja kuluttajien luottamus lentoyhtiöön palautuu.\ntalousbränditNokiaMika PantzarmielikuvamarkkinointiFinnairYritystiedotNokia OyjSuuret lentoyhtiötkuluttajabarometrit


Tulevaisuuden tutkimus perusopinnot 25 op (TY) | Kymenlaakson Kesäyliopisto\nTulevaisuuden tutkimus perusopinnot 25 op (TY)\nTulevaisuusajattelu ja skenaariot 5 op, TUTU1\nTulevaisuudentutkimuksen menetelmät 5 op, TUTU2\nTulevaisuudentutkimuksen menetelmien soveltaminen 5 op, TUTU3\nTulevaisuudentutkimuksen tieteellinen perusta 5 op, TUTU4\nVaihtuvateemainen tulevaisuudentutkimuksen opintojakso 5 op, TUTU5\nOpetus: Aloitus 9.1.20 klo 17 Kotkassa. 21 t lähiopetus Tammi-helmikuu 2020\nOpintoryhmäkokoontumiset (x 7) viikoilla 2-8/2020 joka torstai klo 17-19\nOpettaja: Hanna-Kaisa Aalto\nOpintosuoritukset: Aktiivinen osallistuminen lähiopetukseen, viikkotehtävien hyväksytty suorittaminen Moodle-oppimisympäristössä ja osallistuminen valtakunnallisen Delfoi-tutkimuksen suunnitteluun ja toteutukseen.\nOpetus: Lähiopetus 21 t, itsenäinen työskentely, harjoitukset ja verkkokeskustelut, Maalis-huhtikuu 2020, Opintoryhmäkokoontumiset (x 7) viikoilla 12-18/2020\nSisältö: Opintojakson teema vaihtuu vuosittain ja se toteutetaan intensiivijaksona, erikoiskurssina tai kesäkouluna.\nOsaamistavoitteet: Kurssin tavoitteena on tutustuttaa opiskelijat tulevaisuudentutkimuksen kansainvälisen tiedeyhteisön tutkimustulosten kautta ajankohtaisiin tulevaisuudentutkimuksen teemoihin, menetelmiin ja työkaluihin.\nOpintosuoritukset: Opintojakson suorituksena on essee tai vapaaehtoinen osallistuminen tieteenalan konferenssiin, jossa on 30 euron tapahtumamaksu.\nOpetus: Kevät-kesä 2020. Opintojaksoon ei sisälly opintoryhmätyöskentelyä. Tarkempi aikataulu ilmoitetaan kevään 2020 aikana Moodlessa.\nOpetus: Luennot ja harjoitustehtävät oppimisympäristö Moodlessa, syys-lokakuu 2020, 1-2 tuutortapaamista tarpeen mukaan.\nEdeltävät opinnot: Aiemmiksi opinnoiksi vaaditaan opintojaksojen TUTU1 ja TUTUS2 hyväksytty suorittaminen tai vastaavat tiedot. TUTUS3-opintojaksolla tehtävä harjoitustyö perustuu opintojaksoilla 1 ja 2 esiteltyjen menetelmien soveltamiseen.\nOsaamistavoitteet: Opintojakson suoritettuaan opiskelija ymmärtää tulevaisuustiedon ainutlaatuisuuden ja siitä johtuvan tieteenfilosofisen perustan ja tieteelliset lähtökohdat (mm. systeemi-ontologia, holistisuus, normatiivisuus ja arvot) sekä tunnistaa oppiaineen historialliset merkkipaalut ja eri koulukunnat.\nOpintosuoritukset: Osallistuminen verkko-opetukseen, viikoittaisten harjoitusten suorittaminen oppimisympäristö Moodlessa ja esseen (10-15 sivua) hyväksytty suorittaminen.\nOpetus: Verkkokurssi, 7 x 1 t, virtuaaliluennot, itsenäinen työskentely ja harjoitukset, marras-joulukuu 2020. Tarkempi aikataulu ilmoitetaan Moodlessa.\nOsallistumismaksu: 500€ (sisältää avoimen yliopiston rekisteröitymismaksun).\nIlmoittautumiset kesäyliopistoon 15.12.2019 mennessä.


OPAS OMAN PIENTUULIVOIMALAN HANKINTAAN - PDF\nDownload "OPAS OMAN PIENTUULIVOIMALAN HANKINTAAN"\n1 OPAS OMAN PIENTUULIVOIMALAN HANKINTAAN\n2 SISÄLTÖ Sisältö Vihreää energiantuotantoa Mikä pientuulivoima? Pientuulivoiman tilanne Suomessa Valmistelutoimenpiteet Sijaintivaatimukset Hinnan muodostuminen Hankinta Yritykset ja tuotteiden vertailu Tarvittavat luvat pientuulivoimalalle Sähköverovelvollisuus Sähköverkkoon liittäminen Voimalan asentaminen ja ylläpito Huolto LÄHTEET... 15\n3 1 VIHREÄÄ ENERGIANTUOTANTOA Ympäristöä säästävät elintavat ovat tulleet osaksi myös suomalaisten arkea. Ympäristöystävällisyys on noussut yhdeksi päivän trendeistä, ja kestävän kulutuksen periaatteet raakaaineiden ja energian vähäisestä kulutuksesta sanelevat monen suomalaisenkin päivittäisiä valintoja. Suomen luonnonsuojeluliiton myöntämän Ekoenergiamerkin saaneen Ekoenergian, eli tuulivoiman, biopolttoaineiden, vanhan vesivoiman ja aurinkopaneeleilla tuotetun energian suosio alkoi kasvaa vuonna 2004, kun yhä useammat yritykset ottivat Ekoenergian tuotevalikoimaansa. Vuoteen 2009 tultaessa Ekoenergian markkinaosuus jatkoi edelleen kasvuaan, vaikka Ekoenergian uusien kriteerien astuessa voimaan vuoden 2009 alussa useat voimalaitokset putosivat pois merkin piiristä. Kuva 1. Ekoenergian markkinaosuus Kaikesta energiantuotannosta, Ekoenergia mukaan lukien, syntyy kuitenkin ympäristövaikutuksia, ja energiantuotannossa tulisikin pyrkiä vähentämään ympäristön kuormitusta esimerkiksi siirtymällä tehokkaampaan ja ilmastoystävällisempään tuotantoon. Turvattu ja häiriötön energiansaanti ei kuitenkaan ole aina itsestäänselvyys, minkä vuoksi omavarainen energiantuotanto on kasvattanut kiinnostustaan kuluttajien keskuudessa. Pientuulivoima on ratkaisu molempiin ongelmiin, sillä sen ympäristöhaitat ovat melkeinpä mitättömät, ja tekniikan kehittyessä ja halventuessa helppokäyttöinen vihreä pientuulivoima on erinomainen vaihtoehto omavaraiseen energiantuotantoon.\n4 1.1 Mikä pientuulivoima? Pientuulivoima toimii samalla periaatteella, kuin isommatkin tuulivoimalat: Tuulen liikeenergia voidaan tuulivoimalalla muuntaa voimalan siipien pyörimisliikkeeksi ja edelleen sähköksi generaattorissa. Pientuulivoimalat ovat teholtaan vähäisempiä kuin teolliseen tuotantoon tarkoitetut voimalat, ja niillä tuotettua sähköä käytetään pääasiassa maatalouden tarpeisiin, laitoksissa, vapaa-ajan asunnoissa sekä purjeveneissä. Pientuulivoimalaa voidaan käyttää sähköverkkoon kuulumattomissa kohteissa, kuten kesämökeillä, mutta yhä useammin ne asennetaan sähkönjakelun piirissä oleviin taloihin omavaraisuuden lisäämiseksi sekä sähkölaskun pienentämiseksi. Kun tuulivoimalan sijoittaa oikein eli mahdollisimman tuuliselle paikalle, on se energiataloudellisesti ja ympäristöä ajatellen erinomainen vaihtoehto hajautettuun energiantuotantoon. IEC normi määrittelee pientuulivoimaksi pyyhkäisypinta-alaltaan alle 250 m 2 suuruiset voimalat, joiden korkeus jää alle 50 m ja lapojen pituus alle 9 m. Mikrotuulivoimaloilla tarkoitetaan alle 10 kw:n yhden talouden laitoksia. 1.2 Pientuulivoiman tilanne Suomessa Suomessa toimivat muutamat pientuulivoimaloiden valmistajat pyrkivät sinnikkäästi tuomaan pientuulivoimaa esiin ympäristöystävällisenä ja helppokäyttöisenä energiantuotantovaihtoehtona, mutta pientuulivoimaloiden elektroniikkaa ja pientuulivoimalaturbiineja valmistavan CypressWindTurbines Oy:n toimitusjohtaja Yrjö Blåfieldin mielestä pientuulivoiman tilanne Suomessa on tällä hetkellä huono. Posira Oy:n myyntipäällikkö Jukka Keski- Ojan mukaan pientuulivoimamarkkinat ovat uutuutensa vuoksi vielä hyvin pienet, mutta kuluttajien kasvava kiinnostus ympäristöystävällisempiä elintapoja kohtaan sekä energian hinnan korotuspaineet lupaavat kehitystä myös pientuulivoiman rakentamiselle. Tämän hetkisellä verkkosähkön hinnalla pientuulivoima on erityisesti kannattavaa sähköverkon ulkopuolisissa kohteissa, ja Keski-Ojan näkemyksen mukaan pientuulivoima onkin kasvattanut suosiotaan kaikki mukavuudet sisältävien kaupunkimaisten mökkien rakennusinnostuksen myötä. Sähköverkkoon kuulumattomissa mökeissä pientuulivoima on erinomainen vaihtoehto myös talvikäyttöä ajatellen.\n5 Pientuulivoimalan rakentamiseen ei Suomessa ole tällä hetkellä tarjolla erityisiä tukia, eikä esimerkiksi energia-avustusta voi Asumisen rahoitus- ja kehittämiskeskus Aran mukaan hyödyntää yksin pientuulivoimalan rakentamiseen. Energia-avustusta on kuitenkin mahdollista hakea yhdistelmälämmitysjärjestelmää rakennettaessa, jolloin myös tuulivoiman rakentamiseen on periaatteessa mahdollista saada tukea rakennettaessa lisäksi yksi tai useampi energia-avustuksen piiriin kuuluva lämmitysjärjestelmä. Lisäksi tontilla tehdyn pientuulivoimalan rakentamiskustannusten työn osuudesta voi Verohallinnon Kotitalousvähennys-ohjeen mukaan pyytää kotitalousvähennystä silloin, kun pientuulivoimala rakennetaan jo olemassa olevaan omakotitaloon tai kesämökkiin. Uudisrakentaminen ei kuitenkaan oikeuta vähennykseen, ja tietyt välittömästi samaa työsuoritusta varten saadut tuet voivat estää kotitalousvähennyksen saamisen.\n6 2 VALMISTELUTOIMENPITEET Suomessa pientuulivoimalla tuotettua energiaa käytetään pääasiassa neljään eri tarkoitukseen: Lämmitysenergian tuottamiseksi rakennuksen lämmitysjärjestelmän vesi- tai massavaraajaan sekä lämpimän käyttöveden varaajaan, akkujen lataamiseen ja sähköntuotantoon suoraan omakotitalon sähköverkkoon. Akkujen lataaminen sopii erityisesti vapaa-ajan asuntoihin ja mökeille, mutta sitä käytetään myös omakotitaloissa. Sähköä voidaan tällöin käyttää joko tasasähkönä tai invertterin 1 kautta 230 V järjestelmissä. Veden lämmittämisessä vesivaraajan koko olisi hyvä olla riittävän iso (> 500 litraa), jotta tuuliset ajankohdat tulisi hyödynnettyä tehokkaasti. Taloa lämmitettäessä tulee vaihtelevien tuuliolosuhteiden vuoksi huolehtia myös toisesta lämmitystavasta pientuulivoiman rinnalla. Pientuulivoimala on myös mahdollista liittää joko kiinteistön omaan sähköverkkoon tai valtakunnalliseen sähköverkkoon, mistä on kerrottu lisää kappaleessa Sijaintivaatimukset Tuulivoimalan asennuspaikan soveltuvuudesta kannattaa keskustella myyjän kanssa, jotta varmistetaan myyjän suositukset turvallisesta asennuspaikasta. Sijoituspaikan valintaan vaikuttavia tekijöitä ovat muun muassa tuulisuus, voimalan maston koko sekä lähiasutus. Tuulivoimalan kannattavuus riippuu hyvin paljon tuulennopeudesta alueella, joten pientuulivoimala tulisi sijoittaa mahdollisimman tuuliselle paikalle. Erinomaiset tuuliolosuhteet löytyvät rannikolta meren läheisyydestä aukeilta alueilta, kun taas sisämaassa kohtuullisia tuuliolosuhteita kannattaa etsiä laajoilta aukeilta paikoilta sekä mäkien lailta. Metsäkatveissa tuulennopeus jää usein hyvin heikoksi. Tuulivoimala tulisi myös sijoittaa mahdollisimman korkealle niin että ympäröivät korkeat esteet kuten rakennukset ja puut jäisivät voimalan alapuolelle, ja hyvän tuoton varmistamiseksi voimalan potkurin tulisikin olla vähintään 9 m korkeammalla kuin lähimmät esteet noin 150 m säteellä. Pientuulivoimalaa sijoitettaessa tulee pystytyspaikkaan varata voima- 1 Vaihtosuuntaaja, joka muuntaa tasavirran vaihtovirraksi\n7 lan maston verran tilaa myös vaakasuorassa, sillä masto tulee voida nostaa pystyyn. Paikalle täytyy myös päästä asentamaan voimala, ja voimalan maakaapelia sijoitettaessa on hyvä selvittää, onko alueelle kaivettu jo aiemmin esimerkiksi salaoja tai toinen maakaapeli. Turvallisuutta ajatellen tuulivoimalan sijoituspaikan tulisi olla riittävän kaukana paikasta, jossa oleskellaan säännöllisesti, sillä potkurista tai voimalan rakenteista voi talvisin tippua jäätä. Voimala voi olla mahdollista sijoittaa jopa usean sadan metrin päähän käyttökohteesta ilman merkittäviä siirtohäviöitä, jos voimalan generaattorijännite on riittävän korkea. Pientuulivoimalasta riippuen masto voi olla tarpeeksi tukeva pysyäkseen pystyssä ilman haruksia, mutta jotkin pientuulivoimalat vaativat myös harukset mastoa tukemaan. Harukset kiinnitetään mastoon 45 asteen kulmassa, joten esimerkiksi 10 m kiinnitettäessä tulee pientuulivoimalan sijoituspaikkaan varata tähän tilaa ylimääräiset 10m. Naapureita ja muuta lähiasutusta ajatellen pientuulivoimalan sijoituksessa tulee ottaa huomioon myös mahdolliset ääni- ja näköhaitat. Tuulivoimalan ääni ei saa häiritä alueen asukkaita, tosin kovalla tuulella tuulen oma ääni usein peittää voimalan äänen alleen. Tuulivoimalaa ei myös tule sijoittaa auringon eteen niin, että voimalan varjo osuu ikkunoihin, sillä välkkyminen voi olla epämiellyttävää. Äänihaittojen välttämiseksi suositellaan voimalan sijoittamista 30 m päähän rakennuksista tai pihapiiristä. 2.2 Hinnan muodostuminen Pientuulivoimalan kokonaiskustannukset koostuvat voimalan hankintahinnasta sekä perustusten teon, asennuksen ja sähkötöiden hinnasta. Voimalan takaisinmaksua ajatellen tulee ottaa lisäksi huomioon huolto- ja ylläpitokustannukset, jotka ovat kuitenkin suhteellisen pienet, koska voimalan vuosittaisen huollon voi suorittaa itse silmämääräisesti opaskirjan avulla ja suurempi huoltotarkastus tehdään yleensä viiden vuoden välein. Posira Oy:n myyntipäällikkö Keski-Ojan mukaan 2 kw voimalan hankinnan kokonaiskustannukset sijoittuvat maston pituudesta, perustuksista ja muista osatekijöistä riippuen euron välille. CypressWindTurbines Oy:n toimitusjohtaja Blåfield arvioi 10 kw voimalan kustannuksiin menevän euroa. Pienemmän 1 kw voimalan voi saada eurolla, ja suuremman 100 kw voimalan kustannukset voivat nousta euroon.\n8 Keski-Ojan arvion mukaan 10 kw voimalan voidaan erinomaisella tuulennopeudella odottaa maksavan itsensä takaisin kymmenessä vuodessa, kun taas sisämaassa voimalan takaisinmaksuaikaan voi mennä jopa 20 vuotta. Heikolla tuulennopeudella pientuulivoimalan tuotto jää usein niukaksi, ja Blåfield epäileekin, etteivät pientuulivoimalan kokonaiskustannukset välttämättä tällöin tule ikinä kattamaan itseään valtakunnallisen verkostosähkön hintaan verrattuna. Blåfield muistuttaa kuitenkin, että sähköverkkoon kuulumattomilla alueilla pientuulivoimalla tuotettu sähkö tulee usein kannattavammaksi kuin esimerkiksi sähkön vetäminen kesämökille, ja tällöin pientuulivoimalan kuoletusaika eli aika jolloin voimala maksaa itsensä takaisin on jo kannattavaa. Kesämökillä pientuulivoima toimiikin hyvin esimerkiksi akkukäytössä yhdessä aurinkokennojen kanssa, jolloin hajautettu energiantuotanto toimii sähkönsaantia tasoittaen. Sähköverkkoon kuuluvissa kohteissa tuulivoiman kannattavuus paranee koko ajan sähkön hinnan noustessa.\n9 3 HANKINTA Pientuulivoimaloiden teho alkaa n. 0,1 0,2 kw:sta, johon aurinkopaneelien tehot päättyvät, ja pääasiassa pientuulivoimaloiden teho yltää enintään 20 kw:iin. Mikroturbiineilla tarkoitetaan alle 10 kw:n tuulivoimaloita. Alle 2 kw:n voimaloita käytetään esimerkiksi kesämökin valaistukseen ja elektroniikkaan, mutta hyvätuulisella paikalla 2 kw:n voimalalla voidaan tuottaa jopa puolet omakotitalon valaistukseen ja laitteisiin kuluvasta sähköstä lämmitys pois lukien kw:n voimaloilla voidaan hyvin sijoitettuina kattaa omakotitalon valaistukseen ja laitteisiin kuluva sähkö sekä merkittävä osa talon lämmitysenergiasta. Pientuulivoimaloita on monenlaisia. Tavanomaisimpia voimaloita ovat vaaka-akseliset potkurityyppiset voimalat sekä pystyakseliset Savonius ja Darrieus-tyyppiset voimalat. Vaakaakseliset turbiinit suunnitellaan tietylle tuulennopeudelle, jolla ne toimivat parhaiten. Pystyakseliset voimalat toimivat hyvin pyörteisellä tuulella, ja ne soveltuvatkin siksi hyvin muun muassa talojen katoille tai pihoille, joissa ilma on usein pyörteistä. Vaaka-akselisissa voimaloissa käytetään yleisesti 3-lapaista turbiinimallia, koska se pyörii kaikissa olosuhteissa tasaisesti ja sen käyntiinlähtö pienelläkin tuulella on usein kohtuullisen hyvä. 5 6 lavan turbiineja käytetään pääasiassa mökeissä ja purjeveneissä. Kuva 2 Darrieus-roottori ja 3-lapainen vaaka-akselinen voimala\n10 Pientuulivoimalaan on suositeltavaa hankkia erilaisia suojausjärjestelmiä, joista kannattaa neuvotella voimalan myyjän kanssa. Voimala tulisi suojata salamaniskun varalta, sillä puiden yläpuolelle ulottuva metallimasto toimii ukkosenjohdattimena, ja mahdollisten ylijännitepiikkien varalta voimalalla on hyvä olla myös ylijännitesuojaus. Myrskysuojauksella varmistetaan, etteivät voimalan siivet hajoa tai voimala kaadu kovallakaan tuulella. Voimalan voi suojata myrskyä vastaan esimerkiksi kääntämällä potkurin sivuun, pysäyttämällä potkurin tai säätämällä potkurin lapojen kulmaa tehon pienentämiseksi. Suojausjärjestelmät tulee myös muistaa huoltaa, ja esimerkiksi salamasuojaus tulee uusia salaman osuman jälkeen. 3.1 Yritykset ja tuotteiden vertailu Useiden Suomessa toimivien pientuulivoimaloiden maahantuojien ja valmistajien tarjontaan kuuluu valmiita ns. avaimet käteen -paketteja. Oma pientuulivoimala on mahdollista koota itse myös osa osalta eri valmistajia hyödyntäen, mutta usein helpointa on ostaa valmis voimalapaketti. Eri pientuulivoimaloiden valmistajien ja maahantuojien yhteystietoja löytyy esimerkiksi Suomen Tuulivoimayhdistys ry:n Internet-sivuilta. Suomen Tuulivoimayhdistys ry on määritellyt alan suomalaisille toimijoille eettiset ohjeet, ja yritystä valitessa kannattaakin tarkistaa, toimitaanko yrityksessä näiden ohjeiden mukaisesti. Myyjällä tulisi olla osoittaa voimalastaan Suomessa sijaitsevia, toimivia käyttöesimerkkejä sekä voimalan katsastustodistus siitä, että voimalan kestävyys ja luotettavuus on tarkastettu tutkimuslaitoksessa. Katsastustodistuksia ovat esimerkiksi MCS tai IEC Lisäksi eettisten sääntöjen mukaan myyjällä tulee olla esittää sertifioitu tuottokäyrä tai muita mittauksia voimalan tuottolupauksen takeeksi. Yritysten tuotteita voi vertailla keskenään tarkastelemalla niiden potkurin pyörähdyspintaalaa, voimalan tehoa (kw) ja energian tuottoa (kwh) tai voimalan laatua ja käyttöikää. Monet valmistajat ilmoittavat voimaloilleen nimellistehon, eli tehon, jonka voimala tuottaa tietyllä valmistajan valitsemalla tuulennopeudella, mutta eri valmistajat käyttävät nimellistehon laskemisessa eri tuulennopeuksia. Tämän vuoksi nimellistehon sijaan onkin suositeltavampaa vertailla voimaloiden vuosituottoa, jota kannattaa aina tiedustella valmistajalta. Voimaloita, joiden potkurin pyörähdyspinta-alat ovat samankokoiset, voidaan vertailla keskenään, mutta energian tuottoon vaikuttaa pinta-alan lisäksi myös voimalan teknologia.\n11 Voimaloiden laatua ja käyttöikää vertaillessa kannattaa kiinnittää huomiota niiden käyttöön, kestävyyteen ja huollettavuuteen. 3.2 Tarvittavat luvat pientuulivoimalalle Kuntien osalta ei tällä hetkellä ole voimassa olevaa yleistä säännöstöä, jonka mukaan menetellä pientuulivoimaa koskevissa lupa-asioissa, ja eri kuntien menettelytavat lupia koskien vaihtelevatkin suuresti. Toiset kunnat eivät vaadi minkäänlaisia lupia, kun taas toiset ovat estäneet täysin voimaloiden hankinnan kunnan alueelle. Oman kunnan lupamenettelytapa selviää soitolla kunnan rakennustarkastajalle. Tavallisinta on, että maston korkeudesta riippuen kaava-alueella vaaditaan rakennuslupa tai toimenpidelupa ja kaava-alueen ulkopuolella toimenpidelupa. Hakemukseen tulee liittää mukaan voimalan julkisivupiirros sekä karttaote tai asemapiirustus, johon on merkitty pientuulivoimalan sijoituspaikka. 3.3 Sähköverovelvollisuus Alkuvuodesta 2011 säädetyn lain mukaan kesämökeillä ja omakotitalojen yhteydessä olevat enintään 50 kva:n 2 mikrovoimalaitokset on vapautettu kokonaan sähköveron maksuvelvollisuudesta, mikä tarkoittaa, että mökkivoimalan ylijäämäsähköä voi myydä vaikka valtakunnanverkkoon ilman kohtuutonta veronmaksuvelvollisuutta. Aikaisemmin sähkön myyminen merkitsi veronmaksuvelvollisuutta myös omaan käyttöön tuotetusta sähköstä. Sähköverovelvollisuuden ulkopuolelle kuuluvat myös yli 50 kva:n mutta enintään 2000 kva:n tehoiset generaattorit silloin, kun sähköä ei siirretä yleiseen jakeluverkkoon, kun taas muista sähköveron piiriin kuuluvista yli 50 kva:n voimalaitoksista tulee tehdä ilmoitus paikalliselle tullipiirille rekisteröitymistä varten. 3.4 Sähköverkkoon liittäminen Sähköverkkoon kuuluvissa kohteissa pientuulivoimala on usein kannattavaa liittää sähköverkkoon, jolloin Suomen Tuulivoimayhdistys ry:n mukaan toimitaan seuraavasti: Voimalan sähkö muutetaan invertterillä verkkosähköksi, pientuulivoimala kytketään sulaketauluun ja tarvittava yli- ja alijäämä otetaan normaalisti sähköverkosta. 2 Kilovolttiampeerin\n12 Mikrogeneraattorin liittämisestä sähköverkkoon on säädetty standardi EN 50438:lla, mutta sähköverkkoon liittämiseen tarvitsee kuitenkin aina luvan sähköverkon omistajalta. Suomessa toimii tällä hetkellä noin 300 sähköverkko-operaattoria, joilta löytyy viimeisin tieto sähköverkkoon liittämisestä, ja sähköverkon haltijalta kannattaakin kysyä lisää kyseisen operaattorin luvan hakemisen käytännöistä. Jos pientuulivoimalaa ei liitetä valtakunnalliseen sähköverkkoon, ei sähköverkon haltijalta tarvitse kysyä lupaa voimalalle. Kun pientuulivoimala liitetään yleiseen sähköverkkoon, tehdään jakeluverkonhaltijan kanssa tuotannon liittymissopimus. Vähintään 1 MVA suuruisen voimalan rakentamisesta tulee tehdä ilmoitus Energiamarkkinavirastolle, jolle myös voimalan tehonkorotukset ja käytöstä poistaminen tulee ilmoittaa. Sähköverkkoyhtiöön on hyvä olla yhteydessä mahdollisimman aikaisin voimalaa hankkiessa, jotta verkon haltijan mahdolliset tekniset vaatimukset tuotantolaitosta koskien ehditään selvittää. Pientuulivoimalaa ei saa kytkeä verkkoon, ennen kuin jakeluverkon haltija on antanut sille suostumuksensa. Tuulivoimalan sähkötöitä ja verkkoonliityntää ei kuitenkaan saa koskaan tehdä ilman asianmukaista pätevyyttä. Sähköturvallisuuslain ja kauppa- ja teollisuusministeriön päätöksen määrittelemät sähköturvallisuussäädökset vaativat, että sähkö- ja asennustöiden tekijällä tulee olla riittävän kelpoisuuden osoituksena pätevyystodistus, jonka saaminen edellyttää paitsi koulutusta ja työkokemusta myös turvallisuustutkintoa. Turvallisuus- ja kemikaalivirasto Tukes huolehtii turvallisuustutkintojen järjestämisestä Suomessa, ja Tukes:n Internet-sivustolle onkin koottu vuosittain päivittyvä ohjeistus sähkö- ja hissiturvallisuustutkinnoista ja niiden myötä saatavasta pätevyydestä.\n13 4 VOIMALAN ASENTAMINEN JA YLLÄPITO Voimalan asennus alkaa maston perustuksen teosta sekä maakaapelin asennuksesta. Perustusten teon voi ostaa esimerkiksi paikalliselta kaivuriyrittäjältä tuulivoimalan valmistajalta saatavan perusohjeen mukaisesti, mutta usein helpointa on järjestää perustusten teko yhdessä pientuulivoimalan valmistajan kanssa. Tuulivoimalan myyjältä kannattaakin tarkistaa tarjoaako myyjä teknistä tukea laitteen asennukseen. Perustusten teon kustannuksiin vaikuttaa maapohjan laatu sekä voimalan koko, ja CypressWindTurbines Oy:n toimitusjohtaja Blåfieldin mukaan pienen, helpon pientuulivoimalan perustusten teon hinnan voi arvioida alkavan noin 1000 eurosta. Asennuksiin tarvitaan asianmukaiset asennusluvat omaava sähköasentaja, ja ennen asennuksia tulee tarkistaa, että valtakunnalliseen sähköverkkoon liitettävälle voimalalle on hankittu asianmukaiset luvat. Seuraavia voimalan asennuksen ja käyttöönoton päävaiheita ovat maston testinosto, koneiston kiinnitys sekä potkurin asennus, voimalan varsinainen nosto, sähköasennukset ja käyttöönottotesti. Suomen Tuulivoimayhdistys ry:n eettisten ohjeiden mukaan voimalan myyjän tulee toimittaa laitteelleen käyttö- ja asennusohjeet, joihin sisältyy tieto perustuksen rakentamisesta ja maston pystytyksestä. Asennusohjeisiin tulee myös sisältyä laitteiden sähkökaaviot akkutai verkkokytkennästä, ja asennussuunnitelma tulee suunnitella asianmukaisesti käyttökohteen mukaan. Esimerkiksi jos tuulivoimala kytketään akkuihin, tulee asennuksessa huomioida kaapelin pituudet. 4.1 Huolto Suomen Tuulivoimayhdistys ry:n eettiset ohjeet velvoittavat pientuulivoimalan myyjää tarjoamaan ostajalle voimalan huolto-ohjeet. Myyjältä kannattaa varmistaa myös varaosien toimitusaika, voimalan takuuehdot sekä takuuaika. Pientuulivoimalaitoksen huollosta tulee huolehtia säännöllisesti. Tuulivoimalan omistajan tulee tarkastaa voimalansa vuosittain silmämääräisesti ja muun muassa varmistaa, että harusvaijerit ovat kireät. Perusteellisempi huoltotarkastus tulee hoitaa viiden vuoden välein, ja koska huoltotarkastus vaatii kokemusta teknisten laitteiden toiminnasta, on huolto\n14 usein helpompaa hoitaa voimalan myyneen yrityksen kautta. Huolto on kuitenkin mahdollista hoitaa myös itse, jos asennus- ja huolto-ohjeisiin on perehdytty valmistajan opastuksella. Huoltojen hinnat ja huoltoon vaadittava aika vaihtelevat voimalasta riippuen, mutta esimerkiksi Finnwind Oy:n arvion mukaan huoltotarkastus yhden asentajan suorittamana vie noin 3 4 tuntia. Pientuulivoimalan myyvältä yritykseltä kannattaa selvittää voimalan takuu, mutta koska toimittajan takuu ei yleensä kata esimerkiksi hirmumyrskyjä, voi voimalan hankkija halutessaan ottaa yhteyttä vakuutusyhtiöönsä voimalansa vakuuttamisesta.\n15 LÄHTEET Rekiranta, J Pientuulivoimalan rakentaminen ja käyttö. Metropolia Ammattikorkeakoulu. Talotekniikan koulutuslinja. Insinöörityö. Suomen Tuulivoimayhdistys ry Ostajan opas. Blåfield, Y., toimitusjohtaja, Cypress Wind Turbines Oy Puhelinhaastattelu Keski-Oja, J., myyntipäällikkö, Posira Oy Puhelinhaastattelu Pohjoinen tullipiiri Oulun tulli Puhelinhaastattelu Pohjois-Pohjanmaan verotoimisto Puhelinhaastattelu Asumisen rahoitus- ja kehittämiskeskus Ara Ohje energia-avustusten hakemiseen, myöntämiseen ja maksamiseen Ekoenergia Tilastotietoa ekoenergiasta. Hakupäivä Energiateollisuus Ympäristö ja energiansäästö. Hakupäivä Finnwind Oy Ostajan muistilista. Hakupäivä Helsingin Energia Generaattoreiden liittäminen. Hakupäivä Pöyry Energy Oy Sähkön pientuotannon liittäminen verkkoon. Hakupäivä\n16 Suomen Tuulivoimayhdistys ry Pientuulivoima. Hakupäivä Suomen Tuulivoimayhdistys ry Tietoja rakentajalle. Hakupäivä Tekniikka & Talous Öljy-yhtiö myy sinulle tuulimyllyn. Hakupäivä Turvallisuus- ja kemikaalivirasto Tukes S5-11 Sähkö- ja hissiturvallisuustutkinnot. Hakupäivä Verohallinto Kotitalousvähennys. Hakupäivä Veronmaksajat.fi Veromuutokset Hakupäivä Wikipedia Darrieus-windmill.jpg. Hakupäivä


Uskon, että ensi kevään vaalit tulevat olemaan ratkaisevan tärkeät koko EU:n tulevaisuudelle. Jos populismin kannattajat eri EU-maissa saavat yliotteen, päätöksenteko Euroopassa lamaantuu, emmekä pysty kehittämään vastauksia isoihin yhteisiin haasteisiin.\nOn tärkeää, että Euroopan parlamentissa on päättäjiä, jotka haluavat ja osaavat rakentavasti muuttaa EU:ta sisältä päin meille kaikille paremmaksi. Haluan olla rakentamassa toimivampaa Euroopan unionia.\nOlen ollut yli 15 vuotta EU:lla töissä – ja oppinut ymmärtämään, miten eri puolilta Eurooppaa olevien ihmisten kanssa tehdään töitä ja saadaan vietyä asioita eteenpäin. Keski-Eurooppalaiset eivät ole kuten suomalaiset, jotka sanovat, mitä ajattelevat. Heidän sanomisistaan pitää tulkita rivien välistä, mitä he tarkoittavat. Nämä oppirahat on maksettu. Nyt haluaisin tuoda osaamistani ja asiantuntemustani Suomen ja Euroopan käyttöön, meidän kaikkien yhteiseksi eduksi poliittiseen päätöksentekoon.\nMe tarvitsemme osaavan, voimakkaan ja yhtenäisen Euroopan, jotta voimme panna kampoihin Aasian nouseville kansantalouksille ja USA:lle, ja jotta Eurooppa talousalueena olisi merkittävien joukossa vielä 2050. Euroopan talous on saatava terveelle ja vakaalle pohjalle, jotta saavutettua hyvinvointia ei menetetä – emme halua uutta Kreikkaa. On tärkeätä, että taloudellisen hyvinvoinnin jakautuminen (esimerkiksi EU:n yhteisen talouskehyksen kautta) on oikeudenmukaista ja ottaa huomioon myös alueiden kehityksen. Globalisaation edut on saatava jaettua tasaisemmin. EU:n kehityksen tulee perustua yhteisten arvojen noudattamiselle. Tarvitsemme Eurooppaa ilmastonmuutoksen hidastamiseen. Uskon, että esimerkiksi elintarvike-, maa- ja metsätaloudelle voidaan tässä valjastaa tärkeä rooli.\nUskon, että tässä ja nyt on Euroopan unionilla näytön paikka. EU:lla on tarvittava taloudellinen voima takanaan, kunhan jäsenvaltiot ja jäsenvaltioiden kansalaiset näkevät, että yhteisvoimin päästään parhaaseen tulokseen. Tarvitaan maalaisjärjelläkin ymmärrettävää oikeudenmukaisuutta.\nEU:n yhtenäisen talousalueen kehittämiselle tulee olla selkeät askelmerkit. Yksittäiset jäsenvaltiot menettävät globaalissa maailmassa jatkuvasti asemiaan merkittävinä talousalueina. Tieteen ja tutkimuksen merkitys, tekoälyn kehittäminen ja digitalisaation hyväksikäyttäminen ovat avainasemassa, jotta voimme panna kampoihin Aasian nouseville kansantalouksille ja USA:lle. Peli ei vielä ole menetetty, mutta nyt on korkea aika keskittää voimavarat yhteisen Euroopan kehittämiselle. Euroopan ja eurooppalaisten yritysten kilpailukykyä on voimistettava, jotta pärjäämme USA:sta ja Kiinasta tulevalle kilpailulle. Suuret monopoliyritykset eivät saa viedä kilpailun edellytyksiä pienemmiltä kilpailijoiltaan. Pienten ja keskisuurten yritysten elinvoimaisuus on tärkeää erityisesti Suomen kaltaisessa pienessä maassa. On kuitenkin mietittävä, miten eurooppalaisessa kilpailu- ja teollisuuspolitiikassa on mahdollista voimistaa kilpailun edellytyksiä ja samanaikaisesti tukea maailmanmarkkinoille pyrkivien yritysten elinvoimaisuutta. EU:n kilpailupolitiikkaa on uudistettava. Vahvalla kilpailuoikeustaustallani ja – osaamisellani haluan olla mukana vaikuttamassa juuri tässä asiassa Euroopan parlamentissa.\nKomission ehdotusta EU:n monivuotisesta rahoituskehyksestä vuosille 2021- 27 ei ole vielä hyväksytty. Tulevissa neuvotteluissa on olennaista niin alue- kuin maataloustukienkin osalta varmistaa jäsenmaiden alueellisten erojen oikeudenmukaisempi huomioonottaminen. Nykytila, joka esimerkiksi maataloustukien osalta ajaa suurempiin tilakokoihin eikä tue luonnon monimuotoisuuden säilymistä, ei mielestäni ole Suomen kannalta tyydyttävä.\nMarkkinat eivät tee muutosta parempaan riittävän nopeasti, joten tarvitsemme Eurooppaan vahvempaa poliittista johtajuutta ilmastonmuutoksen hidastamiseksi. Meidän on tunnistettava, että ilmastonmuutoksen ongelmat ovat jo ovellamme. Kriisi on käynnissä nyt, ei vasta tulevaisuudessa. Politiikkojen tulee petrata ja tehdä enemmän kuin nyt jo teemme, mutta otteen on oltava realistinen, ja ihmisten elinolot huomioiva.\nIlmastokysymyksissä Euroopan on otettava edelläkävijän rooli. EU on kansainvälisillä kentillä tasavertainen neuvottelukumppani USA:n, Kiinan ja muiden maiden kanssa, joiden kasvihuonepäästöt kasvavat. Ilman EU:n määrätietoisuutta ei Pariisin ilmastosopimusta olisi saatu allekirjoitettua 2015. EU:ssa oleellisia ovat yhteisesti sovitut päästöjen raja-arvot, joiden täyttämisestä jäsenmaat kuitenkin kantavat vastuun parhaaksi katsomallaan tavalla. Eurooppa voi omilla päätöksillään olla luomassa ympäristöä, joka kannustaa innovoimaan ilmastoystävällisiä teknologioita, ratkaisuja ja kansainvälisiä sopimuksia yhteisen maapallomme ja tulevien sukupolvien hyväksi.


Ailahtelevan hahmon ritari - Suomalainen Musiikkikampus\n27.1.2020 | Sweet Charity blogi\nEsittämäni hahmo, Oscar Lindquist, on yllättävän moniulotteinen hahmo. Hänestä löytyvät hellä rakastaja, ritarillinen suojelija ja irrationaalinen pelkuri, jotka saattavat kukin nousta pintaan yhden repliikin aikana. Tällainen ääripäästä toiseen tapahtuva tunteiden vaihtelu on minusta erittäin kiinnostavaa ja suhteellisen haastavaa näytellä, sillä aiemmin olen näytellyt lähinnä hahmoja, joilla on yksi vallitseva tapa ja tunne olla. Olen myös tottunut, että roolihenkilön tunnetilan muuttuessa, tulee muutoksen aiheuttava impulssi vastanäyttelijältä. Oscarin tapauksessa impulssit tulevat usein tämän omista sanoista ja tunteista – eivätkä aina niin luontevasti sieltäkään. (Tämä paikoittainen epäloogisuus on luonut myös omat haasteensa vuorosanojen opettelussa.)\nMutta jotta tämä ei olisi liian helppoa, on Oscarin absurdeista tunnetilan vaihdoksista saatava samaan aikaan koomisia ja uskottavia, sillä Sweet Charity tekstinä pursuaa sekä huumoria että vakavia aiheita. Minulla on tapana aloittaa roolityö kehonkielen ja äänenkäytön hakemisesta. Näihin Erika on tarjonnut paljon ideoita. Vaatii kuitenkin paljon toistoja ja hakemista saada jokin ohjaajan ehdottama gägi tai falsettiin lipsahtaminen tulemaan ulos luontevasti (hauskalta tai hölmöltä näyttäminen ei ole koskaan tuottanut minulle ongelmia).\nKuinka tähän on sitten pyritty? Erika on näytellyt malliksi joitakin äänenkäytöllisiä ja kehollisia gägejä, joita olen sitten toistamalla ja varioimalla yrittänyt tuottaa itselleni luontevalla tavalla. Olen huomannut että toimiva lopputulos löytyy vasta, kun alkaa tottua roolihahmoonsa ja sitä kautta rentoutumaan. Kun tämä piste on ylitetty, tuovat toistot sen varmuuden minkä uskottava roolihahmo edellyttää. Oscarin kanssa tämä tie on ollut pitkän puoleinen, sillä vaikka olen saanut työstää häntä monen kuukauden ajan, on suuren produktion ja työryhmän takia moni kohtaus saanut pitkiä treenitaukoja, joiden aikana ehtii unohtaa ja tulla siten epävarmemmaksi.\nMutta nyt kun Sweet Charity on loppukirivaiheessa, ja harjoitusten välit ovat lyhentyneet, on Oscar saanut kokea pienen kasvupyrähdyksen, joka toivottavasti jatkuu aina esityskaudelle asti.


Älä ymmärrä minua väärin, täyteaineissa ei ole mitään vikaa.\nHaluan kuitenkin kertoa sinulle kuinka siirrät niiden tarpeen myöhemmäksi.\nNyt kun puhun sinulle täyteaineista, puhun niiden käytöstä juonteiden häivyttämisessä. Huulitäytteet tai muu kasvonpiirteiden muokkaaminen on asia erikseen. Käydäänpä siis läpi kasvojen juonteiden ehkäisy ja mihin niitä ensimmäisenä ilmestyy.\nKuulutko jo positiivisen ilmapiirin sisäpiiriini? Mukaan pääset liittymään oikealta "Liity sisäpiiriin". Nähdään siellä!\nKeinoja pitää iho nuorekkaana\nAloita juonteiden ennaltaehkäisy ajoissa.\nIhon vahvistaminen kannattaa aloittaa jo 23 vuotiaana, mutta jos olet 30v. niin aloita hieman tehokkaampien hoitotuotteiden käyttö nyt. Voit myös tehostaa tehoaineiden vaikutusta kotona tehtävällä neulauksella. Tähän hanki kuitenkin tuotteet, jotka ovat nimenomaan neulaukseen tarkoitettu, sillä kaikki tuotteet eivät tähän tarkoitukseen sovi.\nKosteuta ihoa, jolloin kuivuuden tuomat pikku juonteet eivät synny iholle.\nKaikille tuttu hyaluronihappo on hyvä esimerkki tuomaan lisäkosteutta ja kuulautta iholle. Voit käyttää neulauksen jälkeen tai muuten vaan hoitovoiteesi alle seerumina. Suosi säännöllistä kuorintaa, jotta kuollut ihosolukko saadaan ihon pinnalta pois. Näin muut tuotteesi imeytyvät paremmin. Muista myös juoda vettä päivittäin riittävästi!\nKasvohieronta / -jumppa, jotta lihakset jaksavat kannatella kasvojasi ryhdikkäinä.\nKasvohieronnan tulokset näen työssäni usein. Kuitenkin tämä keino ihon kiinteytykseen on usein lyhyt aikainen. Siksi sitä tulisi tehdä säännöllisesti, jotta saadaan pysyviä tuloksia. Näitä jumppa- ja hierontaohjeita on netti täynnä. Hyvä nyrkki sääntö kuitenkin on käyttää ylöspäin suuntautuvia liikkeitä. Aloita hieronta dekolteelta ja jatka aina hiusrajaan tai jopa päänahkaan asti.\nJos tiedät minua yhtään tai olet lukenut aiempia kirjoituksiani, niin tiedät että olen A-vitamiinin suuri fani! Onhan sen hyödyt ikääntyvälle iholle ollut tiedossa jo kauan. Miksi suosin sen käyttöä suoraan iholle on se, että siellä ne juonteetkin ovat. On myös mahdollista ottaa lisäravinteita suun kautta. Silloin kuitenkaan kaikki A-vitaminiin hyödyt eivät mene oikeaan paikkaan, vaan sen hyödyt jakautuu koko keholle.\nEn voi liikaa tätä painottaa, sillä aurinko tuhoaa meidän ihoa. Se tuhoaa ihostamme kollageenia ja elastiinia, jotka pitävät ihomme kimmoisana. Siksi päivittäinen suojaus on hyväksi. Varsinkin jos olet raskaana tai imetät niin auringon ja hormonien yhdistelmä tuo monesti isot pigmentit kasvoille. Itse käytän aurinkoasuojassa kerrointa 15. Sillä mitä pienempi SPF merkintä on, sen vähemmän tuotteesta löytyy kemikaaleja. Sekä totuus on, että kaikki SPF 15, 30 ja 50 antavat yli 90% suojan. Vielä parempi on jos aurinkosuojassa on antioksidantteja esim. E-vitamiinia. Se korjaa jo heti auringon tuhoja eikä vain blokkaa säteitä.\nMihin juonteet syntyvät?\nNyt kun puhutaan kolmekymppisen ihosta niin todennäköisesti juonteita saattaa esiintyä yläkasvoilla. Kuten otsalla, kulmakarvojen välissä (sibelius juonteet), silmänympäryksillä, mutta myös suupielet voivat alkaa roikkua (ja kyllä, rintojen väliin myös..).\nOtsalle voi tulla juonteita herkästi jos kurtistat tai nostat kulmakarvoja usein. Silmänympäryksiin niitä voi tulla siristelystä. Tällöin kannattaa miettiä näön tarkastamista jos koet siristeleväsi usein. Näihin ilmejuonteisiin hyvä ehkäisy on mm. botuliini eli botox. Se lamaannuttaa liian aktiiviset lihakset, jolloin iho ei koko ajan mene kurttuun. Botuliinia ei tarvitse laittaa niin paljon, että ilmeet häviäisi kokonaan. Tässäkin maltti on valttia.\nSuupielet lähtee kääntymään alaspäin ikääntyessä ja mitä enemmän ikää tulee niin voi alkaa ilmestyä marionetti juonteet. Näihin itse olen kokenut hyväksi mm. valoimpulssin sekä peptidien imeytyksen. Myös mesolangat voivat olla hyväksi, mutta kannattaa käydä konsultaatiossa selvittämässä niiden tarve, näitä laittavalla henkilöllä. Mesolangat itsessään kohottavat piirteitä, mutta niiden tehokkuus tulee siitä, että iho alkaa itse tuottaa elastiinia ja kollageenia. Tulokset tulevat pikkuhiljaa ja kestävät hyvinkin pitkään.\nOlen aina ihon vahvistamisen kannalla ja sen säännöllisen hoitamisen puolella. Sitten jos juonteita jää niin täyteaineilla niistä pääsee eroon, kuin taikasauvan iskusta!\nKirjoitin myös hieman samasta aiheesta toisen kirjoituksen. Siinä käydään läpi miten reagoida ensijuonteisiin. Pääset lukemaan sen täältä.


Ilmoituksen osoite: https://tyopaikat.oikotie.fi/tyopaikka/1311200\nTulet työskentelemään sähkösuunnitteluosastolla n. 10 hengen tiimissä, joka vastaa sähköntuotantolaitoksen ja sähkönjakelun toteuttamisesta laivaan.\nTehtävänkuvaasi kuuluu mm. suunnittelun lähtöaineiston laatiminen, laitemitoitukset sekä perussuunnitteluaineiston tarkastaminen. Vastaat myös laitehankintojen toimitusvalvonnasta. Lisäksi toimit käyttöönoton, tuotannon ja takuuosaston teknisenä tukena.


Haluatko nostaa eläkettä jo töissä ollessasi? Näin se käy | Tehy-lehti\n21.8.2019 | 9:57\nOsittaista varhennettua vanhuuseläkettä kannattaa hakea 61–64-vuotiaana.\nLasketa eläketurvasi kunnolla ennen kuin teet päätöksen osittaisesta varhennetusta vanhuuseläkkeestä. Kuva: iStock\nOsa eläkkeestä etukäteen\nMiltä kuulostaisi tehdä työtä esimerkiksi puoli vuotta ja olla puoli vuotta vapaalla? Jos olet 61–64-vuotias, harkitse osittaista varhennettua vanhuuseläkettä eli tuttavallisemmin ovea. Voit ottaa kertyneestä eläketurvastasi maksuun 25 tai 50 prosenttia. Voit myös jatkaa samalla kokoaikaisessa työssä tai sopia työnantajan kanssa osa-aikatyöstä. Jos et vähennä työntekoa, laske verottajan laskurilla, että maksat riittävästi veroja.\nTyösuhdetta ei tarvita\nOvea voi hakea, vaikka olisit työttömänä, sillä se ei edellytä työsuhdetta. Ovesta ei tarvitse sopia työnantajan kanssa, eikä sen hakemisesta tarvitse kertoa työnantajalle. Jos et halua työnantajan saavan tietää ove-hakemuksestasi, hae sitä vasta helmikuussa. Tällöin eläkeyhtiön ei tarvitse pyytää edellisen vuoden palkkatietojasi erikseen, sillä työnantajat ovat jo ilmoittaneet ne. Asian voi varmistaa Kevasta tai eläkeyhtiöstä.\nVanhuuseläke pienenee pysyvästi\nOvessa on haittapuolensa. Jos valitset sen, tulevaa vanhuuseläkettäsi pienennetään pysyvästi 0,4 prosenttia jokaiselta kuukaudelta ennen omaa varsinaista vanhuuseläkeikää. Voit kuitenkin lieventää pienennystä lykkäyskorotuksella eli jatkamalla pidempään työelämässä.\nKeskimäärin varhennusvähennys on pienentänyt tulevaa eläkettä 110 eurolla kuukaudessa.\nKoska jokaisen työura ja -eläke ovat yksilöllisiä, myös ove on yksilöllinen. Jokaisen kannattaa ennen päätöksen tekoa laskettaa oma eläketurvansa eläkeyhtiössä. Ovesta on myös mahdollista hyötyä jonkin verran verotuksessa, jos eläketaso on riittävän hyvä. Pienellä eläkkeellä verohyöty jää käytännössä saamatta.\nParempi jaksaminen, pidemmät työurat\nOven idea on tukea työssä jaksamista ja pidempiä työuria. Työntekoa pystyy halutessaan vähentämään ilman, että talous kärsii. Pienempi työkuorma voi auttaa jaksamaan työelämässä pidempään. Toistaiseksi ei vielä tiedetä, miten moni jatkaa työelämässä vanhuseläkkeen ikärajan eli 65 vuoden jälkeen. Ove korvasi osa-aikaeläkkeen vuoden 2017 eläkeuudistuksessa. Vuonna 2018 ovea nosti lähes 19 000 palkansaajaa.\nLähteet: Eläketurvakeskus, Telan johtaja Nikolas Elomaa\n22.8. tarkennettu kohtia, joissa puhutaan ikärajoista.


Hyvä arki | MIELI Suomen Mielenterveys ry\n”Haluan arkeni takaisin”, pyydämme, kun elämä on muuttunut odottamatta.\nHyvä arki muodostuu itsestä huolehtimisesta ja asioista, jotka tuottavat iloa.\nKun kiire kuljettaa elämää pikakelauksella eteenpäin, emme ehdi edes tuntea kunnolla.\nVoimme kuitenkin oppia rytmittämään päiväämme niin, että mieli voi hyvin ja silti tärkeimmät tehtävät tulevat hoidettua.\nHaastavassakin elämäntilanteessa voi vaikuttaa siihen, mistä näkökulmasta asioita itse tarkastelee.\nKiitollisuus siitä, mitä kaikkea hyvää tähänkin päivään sisältyi, on voimaa antava harjoitus mielelle illan päätteeksi.\nEntinen huippuvoimistelija Jari Mönkkönen teki voltin alastulon epäonnistuneesti; perheenisä ja palomies halvaantui.\nTulevasta hän pohti: ”Ihmisillä on sisäänrakennettu selviytymismekanismi. Minulla se toimii niin, että aivot tuottavat tulevaisuusajattelua, jotka vievät mielen pois loukkaantumisesta. Tällä hetkellä unelma on päästä perheen luokse.”\nElämäntilanteet muuttuvat isommin tai pienemmin ja jokin uusi on aina odottamassa.\nLaulunsanat kappaleesta Jäähyväiset aseille ovat ainakin minua kannustaneet:\n”Kuten lintu on luotu lentämään\nEi pelkää myöskään elää elämää...”\nHyvän olon hetkiä arkeen!


Juhannuksen finaalimuistot päätyivät polaroidille: "Jokainen varmasti ansaitsisi voittaa" - Savon Sanomat\nViihde 23.06.2017 19:54\nJuhannuksen finaalimuistot päätyivät polaroidille: "Jokainen varmasti ansaitsisi voittaa"\nPolaroid-kamerasta kuuluu naksahdus ja hiljaista surinaa. Kesäiset sävyt alkavat erottua paperilta nopeasti, vaikkakin aluksi hailakoina.\nMuisto jää varmasti jokaiselle Savon Sanomien Juhannusneito-finalistille kirkkaasti mieleen loppuiäksi ilman valokuvaakin. Juuri päähän lasketut kukkaseppeleet herättävät neitojen keskuudessa ihailevaa puheensorinaa.\n– Viime vuonna oli erilaiset seppeleet, tietää neitoja tervehtimään tullut viime vuoden juhannusneito Noora Pursiainen kertoa hennon vaaleanpunaisilla kukilla koristeltu seppele päässään.\nYleisöä Leppävirralla Vesileppiksen juhannuksessa oli alkuillasta vielä maltillisesti. Terassille aurinkoisesta säästä nauttimaan tulleen Veli Montosen mukaan juhannusjuhlia on järjestetty Leppävirralla harvakseltaan. Juhannusneito-kilpailun finaali järjestettiin nyt paikkakunnalla ensimmäistä kertaa.\n– Tässä olisi tarkoitus katsoa kaikki nämä toiminnot läpi, katsoa että kokko saadaan tuleen ja sitten on ilta vielä avoin, samassa pöydässä istuva Kai Luostarinen sanoo.\nJani Sjöman ja Janna Merenniemi olivat tulleet Leppävirralle Kuopiosta kaupunkia pakoon.\n– Säät täällä on paljon paremmat kuin Kuopiossa, vaikka välimatkaa on vain 30 kilometriä. Fiilis on loistava, Sjöman sanoo.\nSjöman ja Merenniemi eivät ole juurikaan seuranneet juhannusneitokilpailua, mutta arvelevat finalistien olevan kaikkien tasaisen hyviä.\n– Jokainen varmasti ansaitsisi voittaa kisan, Sjöman toteaa diplomaattisesti.\nKorkeuksia uhmaavat Juhannusneidot löysivät näköisensä pakkasesta - katso kuvasarja finalistien seikkailusta


Etusivu | TV-Kasvo\nUudet ohjelma-aiheet ja vanhat hiotut ideat onnistuvat -ja menestyvät vain jos mukaan saadaan parhaat, ohjelmaan sopivat ihmiset, huipputyypit, persoonat. Ihmiset, jotka vaikuttavat, koskettavat, joihin on helppo samaistua. Oletko sinä sellainen?\nOhjelmat kaatuvat tai saavat nostetta sen mukaan kuinka henkilövalinnat onnistuvat. Tulemme tulevaisuudessa keskittymään aktiivisesti tulevien tähtien pyydystämiseen. Etsimme kasvoja, ihmisiä jotka tuovat hengen ja sisällön merkityksen ohjelmiin. Olemme liikkeellä!\nVuonna 2007 perustettu TV-Kasvo Oy on sähköisen median asiantuntijayritys. Yrityksen päätoimiala on ohjelmatuotanto sekä eri televisiokanaville että muihin sähköisiin medioihin. Lyhyessä ajassa TV-Kasvo Oy on vakiinnuttanut asemansa varteenotettavana valtakunnallisena monikanavaisena tuotantoyhtiönä.\nOlemme tuottaneet lukuisia televisio-ohjelmia ja yritysvideoita sekä muuta sähköisen median materiaalia. Keskitymme tv-tuotannossa lähinnä lifestyle- ja realitytyyppisten ohjelmien tuotantoon. Tutustu monipuoliseen tuotantoomme.\nTV-Kasvolla on erityisosaaminen sponsoriyhteistyön ja tuotesijoittelun hallinnassa.\nEtsimme tuleviin lifestyle- ja reality ohjelmiimme valtakunnallisia ja paikallisia yhteistyökumppaneita sekä ohjelmasponsorointiin että tuotesijoitteluun.\n045 114 7010\nTelevisio-ohjelmia | Yritysvideoita | Liikkuvaa kuvaa monella kanavalla.\nMaailma on ideoita ja mahdollisuuksia täynnä. Ihan niin kuin TV ja netti.\nKanava jos toinenkin.\nTV-Kasvon tiimi kehittää jatkuvasti uutta. Suunnittelemme ja toteutamme ohjelmia, formaatteja, mainoksia ja välitämme erilaisia viestejä tutuille kanaville ja uusille internetin innovaatioille. Haemme uutta ja rakennamme vanhaa. Olemme mukana kehitystyössä, kokeilemassa jotain uutta ja valmiina hyppyyn tuntemattomaan. Olemme taustalla ja äänessä eturivissä. ”Meidän näköistä” voi löytyä monesta paikasta.